Ar c’henta Miz Mari/Maro sant Joseph - Wikimammenn\nAr c’henta Miz Mari/Maro sant Joseph\nF. Hallégouët, 1868 (p. 115-125)\n◄ Jesus choumed en templ Maro sant Joseph Ar Verc’hez e renc an intanvezet ►\nAR PEMSECVET DERVEZ\nMaro Sant Josef\nPegeit e vevas ar Verc’hez eb e fried ? Peur eo e collas e fried santel ? Ne ouzer ket d’ar zur. Ervez sant Epifaan, Josef a varvas, pa edo Jesus en e drizecvet bloaz. Re all a laca e oa Jesus tregont vloaz, pa varvas e dad mager… Sant Josef a oa eus lignez ar Roue David. Beza bet choazed gant Doue evit diouall an daou brisiussa tenzor-se, Jesus ha Mari, a zo ur merc sclear oa sant Josef ar pez a lavar aneza ar Scritur ac an Tadou Santel, un den fur, just, an oll vertuziou enna. Pur ha chast e oe bepred, evel ar Verc’hez.\nEaredigez ar Verc’hez Vari, ervez santez Berc’het, a roe evel da zantout ur vertuz ker caer, ur zantelez ker braz, ma lekea kement ini a vele anezi da gaout joa en o c’halon ouz vertuz an Elez ; ac eviti da gaout calz a c’hened, ne deue var ar spered, o velet anezi, nemet sonjou da denna d’ar Baradoz. Mar b-oa evelse evit an dud all, mar sentent, o velet Mari, kement a joa ouz vertuz an Elez, ouz ar chastete, sant Josef a zantse en e galon muioc’h c’hoas a joa ouz’ ar vertuz caer-se, pa ne zante enna santimant ebed ac a dennse d’ar pec’hed, ker maro oa ar pec’h et enna. (Canisius.)\nAr maro santel\nSonjit er c’haonv a reas ar Verc’hez da sant Joseph. Trist e oe o velet o vont diganti an ini a gare, ac a zoutene anizi en e foaniou ; evelato, e leac’h clem ac irvoudi, e soublas a galon da volontez Doue. Petra dalv deoc’h kemeret re a c’hlac’har ac a ran-galon pa varv ho tud ac ar re a ra deoc’h ar muia vad var an douar ? Soublit a-galon da volontez Doue ; anez e crescfec’h ho poan ac e collfec’h ar mirit a zo er boan. Ma n’oc’h euz tad ebed mui var an douar, nemet muioc’h a ze a vir n’oc’h euz da lavarout : Pater noster qui es in cœlis. On Tad pini zo en Ee... An Tad zo en Ee a entento mad ouzoc’h, mar lacaït enna ar fizians a dle bugale caout en o zad. — Va zad ha va mam a zo eat diganen, eme ar Profed, mes an Aotrou Doue en d-euz va c’hemered ganta.\nArvestit Josef o vervel. Caerra maro ! Etre divrec’h Jesus ha Mari ! Jesus ha Mari o entent outa ! Jesus a zoutene aneza ; Mari er c’honsole. Jesus a serras e zaoulagad ; Mari a roas da Zoue e huanad diveza. O ! ac ez eo caer, ac ez eo dous maro ar Zent ! O va ene, pa et euz c’hoant da veza evel ouz sant Josef o tremen, gra evel en d-euz great en e vuez. Josef a vevas paour : guel ha distag out diouz madou an douar. Josef, epad meur a vloaz, keit ha ma lezas Doue aneza, a zalc’has mad atao da zervicha gant joa Jesus ha Mari. Dalc’homp ive d’o enori, ha pedomp anezo bemdez da veza ganeomp ive en eur ar maro, ha ne vezimp ket dilezed ganto neuze.\nSonjit e tleit tôler pled mad, d’en em lacaat, a-vrema, e stad da gaout ur maro euruz. Un dra vraz eo, mar d-euz unan, ac eno ema evidoc’h ar Baradoz pe an Ifern. Va buez oll neket re d’en em brepar da gaout ur maro mad. Gouzout a raan, ouz ur maro fall n’euz mui a remed. Gouzout a raan e c’hallan mervel da bep mare, e pep leac’h ; hanc c’houzon na peur na peleac’h e vezo ; ac evelato e pec’han, siouaz d’in, eb aoun ebed ! Gortoz evit en em brepar, ar mare diveza ; ia, ac ar mare falla, an diassurra. Cass a raan va buez o teski micherou, ijinou, labourou, meur a seurt skiant, ha ne dizan mui pleustri var ar vella skiant, an ini a zesc mervel e stad vad. Peleac’h ema va feiz ? Va Doue, ho bezit truez ouzin ! Scleraït va spered, ma velin va follentez, crevaït va bolontez vad, ma tistroïn da vad ouzoc’h.\nSonjit, da bep eur : — Un eur all nebeutoc’h etre ar maro ha me. Ur beden bennac bemdez, da Vari ha da Josef, evit caout ur maro mad.\nAr Roue Ferdinand\nFerdinand, roue Nabl, maro, e-doare ur zant, e miz Mae 1859, a zo scuer d’an oll. Diouz ar mintin, en deiz ma varvas, e lavaras oa e zeiz diveza var an douar. Un ear joauz a ziscueze, o velet ar maro diraza. Arc’hescob Patrasso a oa var e dro, ha ne gave ket deza e vize ken tost an eur diveza. Ferdinand a lavaras deza prepar an dour benniged, ar rituel, ac an teir goulaouen en doa mired, en aviz ma visent elumed diraza var e dremenvan, goulaouen gouel Mari ar Goulou (Chandelour), goulaouen ar Bez Sacr, ac ini an Itron Varia Loretta ; ac e lacaas diraza diou daolen, unan a ziscueze on Zalver o coueza dindan e groaz, ac eben, an Itron Varia a druez. Dirag an daolenn-se, taolenn an Itron Varia a druez, oa maro, nebeud diaraog, ur mab deza ; dirag e vele edo an daolen-se, pa varvas, ha Ferdinand, un tad carantezuz, a lavaras e rancse, en ive, caout an daolen-se diraza ac a-vel deza, pa varvse e-unan. A-vel d’an Itron Yaria a druez e felle cleza mervel, dirac e imach. E gomzou a garantez a dreuze calonou ar re a oa var al leac’h. E sell a oa joauz, laouenuz, e-doare sellou un den joa ar baradoz o vont da bara var e ene, e-doare sellou un den o vont da velet Jesus, funten an oll joaiou. E vouez, pa gomze, a oa dous evel ur vouez o vont da veza unan gant mouez an Elez. Un drugar, un gaer oa e glevet, o lavaret bennoz Doue d’e zervicheurien, d’ar re a oa var e dro. E joa a greske dre ma tostee e eur diveza ; ma teuas scrupul deza, gat aoun na vise pec’hed deza caout kement a joa ouz ar maro. E govesor, evit lacaat eaz e spered, a zisplicas deza comzou sant Paol : Cupio... esse cum Christo : mal em beuz, emeza, da veza distag, da vont gat Jesus-Christ. Er Verc’hez edo e fizians : I eo, emeza, am c’hasso da velet an Drindet Santel. Ac e pede evit e bried, e vugale, tud e di, e vro, e vignonet, ac evit ar re o doa droug outa. Ur pennadic abars tremen, e choumas da zonjal, eb lavaret comz ebed ouz den, e spered e Doue ; ac e astennas e zorn varzu e govessor a oa eharz e vele, ac ober daou stouic penn evel da zaludi pe da lavaret adie, kenavezo ; ac o leuskel e benn var an tu deou, e tremenas.\nDa biou, goude Doue, oa dleour Ferdinand eus kement a garantez christen ? An oll en lavar : d’e bried mad Mari-Cristina. Ferdinand, den fur, ne zimezas dezi nemet var ar brud eus e zantelez, ac unan eus e joiaou brema, er Baradoz, a zo, eb mar ebed, da veza bet pried da ur Zantez. Aned eo, buez santel Mari-Cristina a dôlas calz var buez e fried. Ur gaërentez oa gvelet an daou bried nobl o vont var droad, dre ruiou Nabl, kever-e-kever, o vont da "gommunia en un iliz da urz sant Francez, evit gonid an induljansou braz. Mari-Cristina a zo maro evel ma varv ar zent, an 31 a C’henver 1836. Ano a zo d’e c’hanoniza. Ouzpen daou c’hant lizer a zo bet scrived gant tud a skiant, Cardinalet, Eskeb, ha tud all, divarben e buez ac e miraclou, en aviz pedi on Tad-Santel ar Pab d’e lacaat var roll ar zent. Eurussa daou bried ! Eurussa daou bried!\nAdtapet diwar « https://br.wikisource.org/w/index.php?title=Ar_c’henta_Miz_Mari/Maro_sant_Joseph&oldid=50238 »\nKemmoù diwezhañ degaset d'ar bajenn-mañ d'an 15 C'hwe 2013, da 14:07.


(Adkaset eus Proudhon)\nPierre-Joseph Proudhon 15 a viz genver 1809 - 19 a viz genver 1865)a oa ur politikour gall hag an diazezer preder war ar c'henwarez. An hini kentañ eo bet o lavaret bezañ anveliour ha gwelet e vez evel unan eus ar saverien damkan levezonusañ. Tad an anveliouriezh a vez graet alies anezhañ. E-touesk holl brederourien sokialour an XIXvet kantved ez eo an hini nemetañ da vezañ diouzh pobl al labourien.\nYaouankiz ha deskadurezh[kemmañ | kemmañ ar vammenn]\nGanet e voe e Besançon e 1809, da lavaret eo dindan ren Naopoleon Iañ. Mab e oa d’ur barazher ha d’ur geginourez. Studiañ a reas mat er skol ha resev a reas e 1820, ur yalc’had a roas tu dezhañ da studiañ e skolaj Besançon. Eno e oa an hini paour nemetañ e-touez bugale bourc’hizien. Mezhekaet e veze alies, hogen kement-se ne vire ket outañ resevout meur a briz evit e labour. Da 17 vloaz ez eas Pierre Josephda labourat en ur voullerezh evel lizherenner evit degas arc’hant d'ar gêr, profitañ a reas diouzh e vicher evit studiañ ar yezhoniezh, ha keñveriañ a reas skouerennoù latin, hebraek, gresianek ha gallek eus ar Bibl. Skrivañ a reas ul levr, Catégories grammaticales, hag a sachas evezh akademiezh Besançon.\nPreder[kemmañ | kemmañ ar vammenn]\nE 1838 e resevas digant akademiezh Besançon ur yalc’had hag a ro tu dezhañ, eñ 29, da dremen e vachelouriezh ha da seveniñ studioù er Skol-Veur. E 1839 ec'h embann e gentañ oberenn politikel, De la célébration du dimanche hag ar bloavezh war-lerc’h Qu'est-ce que la propriété ? En oberenn-mañ ez eo skrivet al lavarenn hollvrudet : ar berc’henniezh a zo laeroñsi : " La propriété, c'est le vol ". En dro d’an oberenn-se ez eus ur pezh mell rendaele vo tennet e yalc’had digant Proudhon gant akademiezh Besançon. Goude an oberenn-se e skrivo Proudhon daou levr all hag a gaso anezhañ dirak al lez-varn. Ar juri n’eo ket gouest da varnañ teoriennoù skiantel ha lezet eo da vont. Ar berc’henniezh evit Proudhon a zo da gentañ-penn ar galloud prenañ pe feurmiñ tud : sklaverezh (evit ar brenidigezh) ha gopregezh pe koumanat (evit ar feurmidigezh). "Ar berc’henniezh a zo korvoerezh an den gant an den." Evitañ n’eo ket "ar broletariat un doue da azeuliñ met ur fall a zo ret distruj." Proudhon en deus c’hoant e vefe meret ar binviji produiñ gant al labourerien, hag a-du eo gant an emrenerezh hag an emvererezh pe ar vererezh eeun evel m’en lavar e Les Confessions d'un révolutionnaire. Diorroiñ a ra Proudhon e sokiologiezh, hag a zo hini an nerzhioù hollek dibosubl da grenaat d’an hinienn. Evitañ ez eo an aozadur sokial da vezañ dizoloet er gevredigezh ha n’eo ket da vezañ ijinet, ret e vo d’an aozadur-se doujañ da disheñvelderioù an hiniennoù evel diouzh reoù ar strollder. Bevañ a ra Proudhon en dienez. Labourat a ra e-pad ur mare en un embregerezh sevel bigi bet krouet e Lyon gant ur gamalad skolaj kozh dezhañ. Alies e chom Proudhon e Pariz eno e darempred meizourien a bep seurt orinoù Grün, Bakounin, Herzen ha Marx. Marx en deus bet c’hoant e kemerfe perzh Proudhon en aozadur etrevroadel hag a oa o kregiñ d’en em grouiñ. Nac’hañ reas Proudhon ha Marx a vagas neuze kasoni dioutañ e vuhez pad. Skrivañ a reas zoken skridoù goapaus ha diseven en e geñver. Proudhon a embannas er bloavezhioù-se div oberenn a-bouez : La création de l'ordre e 1843 ha Contradictions économiques ( embannet ivez dindan an titl " Philosophie de la misère ") e 1846. Er skridoù-se e tsipleg Proudhon e poelloniezh : skarzhañ a ra an danvezliouriezh hag ar speredouriezh war ar memes tro, ha klask a ra un doare da gompren al liested sokial en he fezh. Tostaat a ra war ar memes tro ul lodenn diouzh an ekonomiezh politikel ha diouzh ar sokiologiezh.\nE 1847 e tilez Proudhon e labour e Lyon evit dont da gazetenner. Goude bezañ bet kalz trubuilhoù e grou e gazetenn pemdeziek "Le Peuple", hag a gemmo e ditl e "Le Représentant du peuple", a da c’houde e "La Voix du peuple", goude barnedigezhioù ha difenn ar gazetenn gant ar justis, a-benn distreiñ d’e anv orin.\nE miz C’hwevrer 1848, eo dispennet ar vonarkiezh. Dilennet eo Proudhon kannad er Vodadeg Vroadel e miz Even 1848. Kannad an tu-kleiz dispac’hel pennañ e oa. Enebiñ a ra kalz da bolitikerezh ar gouarnamant ha kasaet eo gant meur a gannad. E fin miz Even en em sav pobl Pariz goude ma vefe dispennet ar Stalioù Broadel e lec’h ma laboure ouzhpenn mil den. Flastret eo an emsavadeg, mouget eo er gwad. Proudhon a oa a enep an emsavadeg-se a n’halle ket hervezañ treiñ da wir dispac’h. E-pad ar vougadenn eo koulskoude an hini nemetañ er Vodadeg da gemer tu an emsavidi. En e brezegenn e galv d’ar vadelezh evit ar bobl. Nac’het eo ober tra pe dra gant ar gannaded all. Adalek ar mare-se e tro Proudhon war-du stourm ar renkadoù, enebiñ a ra ar bobl ouzh ar vouc’hizien. Evit ar wech gentañ e veze kaoz diouzh stourm ar renkadoù er Vodadeg. An holl gannaded war bouez unan a gastiz Proudhon evit e vennozhioù. E miz Kerzu pa’z eo dilennet Louis-Napoléon Bonaparte da brezidant ar Republik e tarzh Proudhon . Ken tagus ha ken flemmus e vo e bennadoù ma vo kondaonet da dri vloaz toull-bac’h. En toull-bac’h e skriv Les Confessions d'un révolutionnaire hag idée générale de la révolution, div oberenn enepstadelour hag enep kommunour.\nDieubet e miz Even 1852, Proudhon a zo kondaonet en dro da dri vloaz toull-bac’h e 1858 goude embannadur De la justice dans la Révolution et dans l'Eglise, oberenn diazez e breder e lec’h ma tiver e enklaskoù war ar relijion hag e stourmoù a-enep dezhi.\nA-benn chom hep bezañ bac’het e dec’h da Velgia. Eno e chomo betek 1862. Ar gevredelezh a teu splann dezhañ evel sistem aozañ ar c’hevredigezhioù dispac’hel. A-enep krenn eo ar sav poent-se d’ar galloud e pleustr ha da stourmoù an Italianed evit unaniezh Italia pe hini ar Boloniz evit adsavidigezh o stad-nasion.\nKlañv e teu da vezañ ha n’hall ket kas e breder betek penn. Koulskoude adalek e oberenn Du principe fédératif hag hini Tolstoi : Brezel ha peoc’h, e savo ar brederourien diveliour un deorienn kevredelour. E bloavezh diwezhañ e vuhez e savo Proudhon e levr La Capacité politiques des classes ouvrières, hag a vo un oberenn diazez evit ar strolladoù labourerien gall. Mervel a reas Proudhon e 1865 en ur lezel un oberenn puilh ha liesseurt. Evit lod ez eo Proudhon tad an diveliouriezh, koulskoude n’eo ket ken brav e breder war pep tachenn, a-enep krenn e oa da frankiz ar merc’hed ha soñjoù mirour en devoa war meur a boent. Hogen, ar pezh a zo sur ez eo unan eus prederourien pennañ an XIX vet kantved e Frañs, awener an diveliourien koulz hag ar sokialourien. Ijiner an emvererezh, diazezour ar boelleriezh vodern.\nAdtapet diwar « https://br.wikipedia.org/w/index.php?title=Pierre-Joseph_Proudhon&oldid=1817179 »\nKemmoù diwezhañ degaset d'ar bajenn-mañ d'an 22 Kzu 2018, da 12:48.


Stumm eus an 19 Gou 2017 da 12:36\n3 okted lamet , 3 bloaz zo\nStumm eus an 19 Gou 2017 da 12:34 (kemmañ)\nStumm eus an 19 Gou 2017 da 12:36 (kemmañ) (dizober)\n[[File:Sacrifice Nestor Pylos Meleager Painter MAN.jpg|thumb|300px|Nestor hag e vibien a ra un aberzh da Boseidon war traezhenn Pilos. [[Krater (lestr)|Krater]] gant tresadennoù ruz, 400-380 kent J.-K. Livadenn gant liver [[Meleagros]]]]\nE [[mitologiezh]] [[Henc'hres]], '''Nestor''' (en [[henc'hresianeg]] Νέστωρ ''Néstôr'') a oa mab yaouankañ [[Neleüs]], roue [[Pylos]], ha [[C'hloris]]. Anavezet eo dreist-holl evit e roll e [[Brezel Troia]] hag en avanturioù [[Herkules]]\nLazhet e voe e holl vreudeur gant [[Herakles]] hag eñ an hini nemetañ a chomas bev. Daou zoare disheñvel zo da zisplegañ perak ne voe ket lazhet hervez an hengoun : pe e oa o vagañ e [[Gerenia]], e [[Messenia]], pell diouzh e vreudeur, pe e oa an hini nemetañ en doa nac'het esaea laerezh [[Gerion|Oc'hen Gerion]], ambrouget gant [[Herakles]], a oa graet gant [[Neleüs]] hahag e unnek mab all. En eskemm e vije bet lezet e vuhez gantañ gant an [[haroz]] hag en dije graet anezhañ roue Messenia.\nHervez ur vojenn all en doa goulennet Herakles digantañ bezañ gwalc'het eus un dle gwad hag e oa bet refuzet gant tad Nestor. Heracles a lazhas neuze NeleusNeleüs hag e vibien, en o zouez Alastor, tra ma chomas bev Nestor.\nAdtapet diwar « https://br.wikipedia.org/wiki/Dibar:MobileDiff/1755719 »


Joanes Leizarraga Lermanda (Jean de Liçarrague-Lermande e galleg) a oa ur beleg euskarat er XVIvet kantved.\nGanet e oa bet e Beskoitze (Lapurdi) e 1506. Goude bezañ aet da veleg katolik e troas ouzh ar brotestantiezh e 1559. Evel kalz a brotestanted all er vro e voe gwarezet gant Janed Albret, rouanez Navarra. Pastor protestant e voe e-pad un tregont vloaz bennak e Bastida.\nE miz Meurzh 1563 e voe goulennet ouzh Leizarraga treiñ an Testamant Nevez en euskareg, gant Sened protestant Pau ha gant ar rouanez Janed III Navarra. Embannet e voe e droidigezh, gant ti-moullañ Pierre Hautin, er Roc'hell, e miz Gwengolo 1571, dindan an titl Iesus Christ Gure Iaunaren Testamentu Berria,. En e droidigezh e kaver elfennoù eus meur a rannyezh euskarek, rannyezh Lapurdi, hini Nafarroa Beherea ha hini Zuberoa. Sellout a reer ouzh labour Leizarraga evel ar striv kentañ da sevel ur yezh skrivet unvan evit an euskareg.\nBarrek e oa Joanes Leizarraga war an euskareg, an okitaneg, ar galleg, ar spagnoleg, al latin hag an henc'hresianeg.\nMervel a reas e 1601 e Bastida, e Nafarroa Beherea.\n↑ Iesu Grist, Gure Iaunaren Testamentu Berria, La Biblia de Leizarraga\nAdtapet diwar « https://br.wikipedia.org/w/index.php?title=Joanes_Leizarraga&oldid=1977128 »


Journal de Renaud Camus, mercredi 15 avril 2015\ncréée le vendredi 17 avril 2015, 0 h 32\nmodifiée le vendredi 17 avril 2015, 0 h 37Mercredi 15 avril 2015, minuit. Qui croirait qu’à Plieux les nocences se disputent l’espace et le temps ?\nCette fois il est venu ~~~~~ ~~~~~~~~~ ~~~ ~~’~~~~~~~~~~~ ~~~ ~~~~~~~~~~~, ~~~ ~~~~ ~~~~ ~~~~~~~~~ ~~ ~~~~~~~ ~~’~~~~~~~~~~~~, ~~~~ trois versants de ~~~ ~~~~~. ~~~~~~ ~~~~ ~~~ ~~~ ~~~~~ ~~~~~~~ ~~~~ ~~’~~~ ~~~~~~ ~~~ ~~~~~, ~~~~ ~~~ ~~~~, ~~ ~~~ ~~~~~~~, ~~~~~ ~~~~~ ~~~~~~~~~. ~~ ~~~~~~ ~~~~~~~~ ~~~~ ~~~~ allumé un transistor, ~~~ ~~’~~~~ ~~~~~ ~~~~~~~ ~~~ ~~~~ (~~’~~~ ~~~ ~~~~~~), ~~~ ~~~ ~~~~~~~~~~~~ ~~~ ~~~~~~~~~~~~ (“~~~~~~~~~”) ~~ ~~~~~~~~~. ~~~ ~~~ ~~~~~~~ ~~~~ ~~~~ ~~~~~~~ ~~~~~~~~ ~~~ ~~~~~~. ~~~~~ dit, écouteraient-ils la Fantaisie ~~~ ~~~~~~~~~ ~~~ ~~~ ~~~~~ ~~~ ~~~~~~~~~, ~~~ ~~~~~~~~~~~~~~~ ~~~~~~~ (~~~~~~~~) ~~~ ~~~~~. ~~’~~~ ~~~~~~~ ~~~~~~~ ~~~~~~~~~~ ~~~~~~ ~~~~~~~~ ~~~~~~~~~~ ~~~~ ~~~~~~~~~ ~~~ ~~~~~~~~~, ~~~~~~~~~ ~~~ maçons, qui considèrent ~~~~~~ ~~~ ~~~~~~ ~~~~~~~ ~~’~~~~~~~~ ~~ ~~~~~ ~~~ ~~~~~~~~~~ ~~~~~ ~~~~~~~~~~~~~ ~~~~ ~~~~~~~~~~~~~ ~~~ ~~~~ ~~~~~~~~ ~~~ ~~~~ ~~’~~~~~~~~~~. ~~~~~ ~~~~~ ~~~~~~~ ~~~~ ~~~~~~ travaillent, ~~~~~~~~~~~~. ~~~ bien ils ne ~~~~~~~~ ~~~~ ~~~~~~~~~ ~~~ ~~~~~~~~ ~~~~ ~~~ ~~’~~~~~~~~~~~~~~ ~~~~ ~~~~~ ~~~~~~~~~~ ~~~ ~~~~~ playlist, ~~~~~~ ~~~ ~~~~~~ ~~~’~~~ dit.\nJ’ai ~~~~~~~~~ ~~’~~~~~~~~~~~, ~~’~~~~-~~-~~~~~ ~~~ ~~~~~ ~~~~~~~~~ ~~~~~~~~~ ~~~ bien vouloir fermer ~~~~~ ~~~~~~, ~~~~~ ~~~~~~, ~~~~~ ~~~ ~~~~~~~~~~~~~, ~~’~~~~~~~ ~~ ~~~ ~~~~ ~~~~ ~~~~~~~~~ ~~ ~~~~~~~~ ~~~~~~~ ~~~~~~~ ~~~ ~~~~~~~~ ~~~~~~~~~, ~~~ ~~~ ~~~~~ ~~~~~~~~~~ abstenu.\nUn ~~~~~ ~~~~~~~ et fenêtres n’étouffent ~~~~ ~~~ ~~~~~ ~~~ ~~~~~, ~~~ ~~~~~~~~~, ~~’~~~~ ~~~ ~~~~~~ ~~~ ~~~~ ~~~ ~~~~. ~~~~~ ~~~~ ~~~~~~ ~~~~~~ ~~~ ~~~~ ~~~~~~~~~~ ~~~~~ ~~~ ~~~~~~~, ~~~ ~~~~~~ ~~~’~~~ n’en aboie que ~~~~~. ~~~ ~~~~~ ~~~ ~~~~~~~~~~ ~~~~~~ ~~~~~ ~~~~, ~~~ ~~~ ~~~~~~, ~~~~~~~~ ~~’~~~~ ~~~ ~~~~~ ~~’~~~~~~~~~~~ ~~~ ~~’~~~~~ ~~~’~~~~~ ~~~~ ~~ ~~~~~~~, ~~~ ~~~ ~~~~ ~~ ~~~~ désappris. Au bout ~~~ ~~~~~~ ~~~~~~~ ~~’~~~~~~, ~~~~~~ ~~~~~~-~~~~~, ~~’~~~ ~~~~~~~ ~~~~-~~~~~ ~~~ ~~~~~~~~~~ ~~~ ~~~~~~~ ~~~~ ~~ ~~~~~~~~~~~ ~~~ ~~~~~~~ ~~~~~~~, ~~~~~ ~~~~~ ~~~~ ~~~~ ~~~~~~~~~~~ ~~~ chien.\nNe ~~~~~~~~ pas ne rien ~~~~~~, ~~~ ~~~~~~~~~~ ~~~~ ~~’~~~~~~~~~~~ ~~~’~~~ ~~~ ~~~~~~~~ ~~ ~~~~~ ~~’~~~~~~~~ ~~~ ~~~~~~~ ~~ ~~~~~~ ~~~~~~ (« ~~~’~~~~-~~~ ~~~~ ~~~~~ ~~~~~~~ ? ~~~~ ~~~~~~~ ~~~~~~~~, ~~’~~~~ ~~~~~~ ~~~… »), ~~’~~~ entrepris de joindre ~~~ ~~~~~~~, ~~~ ~~~~~~~~~~~ ~~~~ ~~’~~~~~~~~~~~ ~~~~~~~~~~~ ~~~ ~~~~~~~, ~~~~ ~~’~~ ~~~~~~~ ~~ ~~~~~~~~~~ ~~~~ ~~~ ~~~~~~ ~~~~~~~~~ ~~~~~~. ~~~ ~~~ ~~~~~~~~~~ ~~~~ ~~~ ~~~ ~~~~~~, ~~~~~ que je sache ~~~~ ~~~~~~~ ~~~~ ~~~ ~~~~~~ ~~~ ~~~~~~~~~ ~~~ ~~~~~ ~~ rien.\nM’adresser ~~~~ ~~~~~~~~~~ ~~~ ~~~~~~~ ~~~~ ~~~~~~~~~ ~~~~~ ~~~~~~. ~~~~~ ~~~’~~~~ ~~~~~~~~ ~~~~ ~~~~~~~~ ~~~~~~~ ~~’~~~~~~~~ ~~~ faudrait l’appuyer sur ~~~ ~~~~~~~~ ~~’~~~~~~~~~. ~~~ ~~’~~~ ~~~~~~ ~~~~ ~~~~~~~ ~~~ ~~~ ~~~~~~~ ~~~-~~~~~~~ — ~~’~~~~~~~ ~~~~ ~~’~~~~~~~~~, ~~~ ~~~~ ~~~~~~~~~~ ~~~~-~~~~~~, ~~~~~~~~~ ~~~~~~ ~~~~~~~ ~~~ ~~~~~~~ ~~~~ ~~~ des moments où ~~~ ~~~~~~~~ ~~~~~~, ~~~~ ~~~ ~~ ~~~ ~~. ~~~~ ~~~~~ ~~~~~ ~~~~~~~~~~~~~, ~~~ ~~~~~~~~~. ~~~ ~~~~~~~~~ ~~~~ ~~~’~~~~~~ ~~’~~~~ sûr. ~~ ~~~~~ ~~~~~~~~ ~~~ ~~~~ ~~~~~~~ ~~ la pénible attaque ~~~~~~~, ~~’~~~ ~~~ ~~~~~~~~ ~~~’~~~ ~~’~~ ~~~~~~ ~~~~~~~ ~~~ ~~~~~~~~~~~~~ ~~~~~~, ~~~~~ ~~~ ~~~~~~~~ ~~~ ~~~ ~~~~~~~. ~~~~~~ ~~~~ ~~~~~~~, ~~~ ~~’~~ ~~~~~ ~~~~ ~~~~~~~. ~~’~~~~~~~~~ ~~~ a fallu évacuer ~~~ ~~~~~ ~~~~~~~ ~~~ ~~~~~~ ~~ ~~~~~ ~~~~~~~ ~~~ ~~~~~ ~~~~~ ~~~ ~~~~~~~~-~~~ ~~~ ~~~ ~~~~~~~, ~~~~~~ ~~~ ~~~ ~~~~~~~ ~~~ ~~~~~~~~, ~~ ~~~~~~ ~~~~ ~~~~~~~~~ ~~~~~~~~~~~~~~, soudaines et nombreuses, ~~~ bruit.\nMon ~~~~~~~~ ~~~~~ “~~~~~~~~~~ ~~~~~~~~~” ~~~~ ~~~~~~~~, ~~~ ~~~~~~~ ~~~~~~~ ~~~ ~~~~~~~~~~~~~ ~~~~~~~~~, ~~ ~~~~~~~~~~ ~~~ ~~~~~ ~~~~~~~, ~~~~ ~~~~~~ : ~~~~~~ ~~~~~~~~. ~~~~~~~~~~ ~~~ ~~~ ~~~~~~~~~~ pas les critiques ~~~~~~~~~~~, ~~~~~ ~~~ ~~~~~~~~~ ~~~~ ~~~~~~~~~~~ ~~~~~~~~~, ~~~~~ ~~~ ~~~~~~~~~ ~~~~ ~~~~~~~~~, ~~~~~ ~~~ ~~~~~~~ ~~’~~~~~~ ~~~~~~ ~~~~~ ~~~~~ ~~~~~~~~~~~~ ~~~~~~~~~~~ ~~~ ~~~~~~~~~~~~ (~~~~~~~~~~~, “~~~~~”, gâtisme, ~~~~.). La plus déplaisante ~~~~ ~~~~~~ ~~~ ~~~ ~~. ~~~~~~~~ ~~~~~ ~~~~~~~ ~~’~~~ ~~~~~ ~~~ ~~~~~~~~ ~~~~~ ~~~~~~ ~~~~~ ~~~~~ ~~~~~~ ~~~ ~~ ~~~~~~~ ~~. « ~~~~~~ ~~~~~~~~ ~~~~~~~~~~ ~~~ ~~. », ~~’~~~~~~ dernière. Il y ~~~~~~ ~~~ ~~~~~ ~~~~ ~~~~ ~~~~~~~~~ ~~~~~~~ ~~~ ~~~~~ ~~~~~~~~~~~~, ~~~~~ ~~’~~~ ~~~~~~~ ~~~ ~~~~~~~. ~~~ ~~~~~~~~~ ~~~~~~ ~~~~ ~~~~~~~ ~~~~~~ ~~~~~ ~~’~~~~~~~ ~~~ ~~~ ~~~~~~~~~, ~~’~~~~~~~~~ (plus que dans ~~~ ~~~~~~~ !), ~~~~ ~~~ ~~~~~~ ~~ ~~~~~~~~~ ~~~~ ~~~~~~~~~ ~~~ “~~~~~~~~~~ ~~~~~~~~~” (~~~~~ ~~~~~~~~~, ~~~~~ ~~~’~~~ ~~~~ ~~~~~~~~, ~~~~ ~~~ ~~~~~~~~ ~~ ~~~ ~~~~~ ~~~~~~~~~~~ ~~~~~ ~~~~~~…) que Poutine m’inspirerait ~~~~~~~~~~~~~ ~~~ ~~~~~~~~~~ ~~~~~~~~~~~ ~~’~~~ ~~~~~~ ~~~~~ ~~~~~~~ ~~~~~ ~~~~ ~~~~~~~~~~~~ — ~~~ ~~~ ~~~~~~~ ~~~~~~~~~ ~~~~~~ ~~~~~~~~~ ~~~~ ~~’~~~~~~~~~~~~~~ ~~~~~~ ~~’~~~~~~ ~~~~ ~~~ ~~~~~~ ~~~~~ ~~~~ prises de position politiques…\nL’antipathie ~~~~~ ~~~~ ~~~~~~~~~~~ ~~~ ~~~~ ~~~~~~~~~~~ ~~~~ ~~~~ ~~~~~~~~~~ ~~~ ~~~~ ~~~~~~~~~~~, ~~~ ~~~~~~~~~. ~~~~~~~ ~~~ ~~~~~~~~ ~~~~~~~~~~ ~~~~~~ ~~~~~~-~~~~~, ~~~~~~~ ~~~~~~ ~~~~~~~~~~, ~~~’~~~~~ ~~~~~~ ~~~~~ présente dans le Journal romain (~~~’~~~ ~~~~~~ ~~~~~ ~~~ ~~~~~~~~~~ “~~~~~ ~~’~~~~~~~”) : ~~~~~~~~, ~~~~~~, ~~~~ ~~~~~~~~, etc.\nAh, ~~~ ~~~~~~~~ ~~~~~~~ ~~~~ ~~~~ ~~~~~~~~~~ ~~ ~~~~~~~~ ~~~ ~~~ ~~~~~~~~~, ~~~~~~ ~~~~ lecteurs de “Boulevard ~~~~~~~~~”, ~~~~ ~~~~~ ~~~~~~~~~ ~~~~ ~~~~~~~~~~~~…\nvoir l’entrée du mercredi 15 avril 2015 et ses 6 images dans Le Jour ni l’Heure


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/33 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/33\nSetu, da vam ha da vreudeur a zo er meaz, o klask komz ouzid. (48) Mes hen a respontaz hag a lavaraz d’an hini hen doa komzet outhan : Piou eo va mam, ha piou eo va breudeur ? (49) Hag, oc’h astenn he zorn var he ziskibien, e lavaraz : Setu aman va mam ha va breudeur. (50) Rag piou-benag a ra bolontez va Zad pehini a zo en envou, hennes eo va breur ha va c’hoar ha va mam.\nAN devez-ze, Jesus, o veza eat er meaz euz an ti, a azezaz e-tal ar mor. (2) Hag eur maread braz a dud en em zastumaz var he dro, en hevelep doare ma pignaz var eur vag, hag ec’h azezaz eno ; hag ar bobl a choumaz var an aod. (3) Hag hen a lavaraz dezhe kalz a draou dre barabolennou, o komz evel-hen :\n(4) Eun hader a ieaz er meaz evit hada ; hag evel ma hade, lod euz an had a gwezaz a-hed an hent ; hag al lapoused a zeuaz, hag a zebraz anezhan holl. (5) Lod all a gwezaz el leac’hiou meinec, e peleac’h n’hen doa nemeur a zouar ; hag e savaz kerkent, dre ne oa ket doun en douar ; (6) mes, pa zavaz an heol, e oe devet ; ha dre n’hen doa ket a c’hrizien, e sec’haz. (7) Lod all a gwezaz e-touez ar spern ; hag ar spern a greskaz hag a vougaz anezhan. (8) Ha lod all a gwezaz en douar mad, hag a roaz frouez ; darn o rapporti kant kemend all, darn tri-ugent, ha darn all tregont. (9) Ra zelaouo an neb hen deuz diou-skouarn da glevet.\n(10) Hag he ziskibien a dostaaz, hag a lavaraz dezhan : Perag e komzez-te outhe dre barabolennou ? (11) Hen a respontaz hag a lavaraz dezhe : Dre ma’z eo roet deoc’h da anaoud mysteriou rouantelez an envou, mes n’ed eo ket roet dezhe. (12) Rag piou-benag hen deuz, e vezo roet dezhan, hag hen devezo c’hoas muioc’h ; mes piou-benag n’hen deuz ket, e vezo lammet diganthan memeus ar pez hen deuz. (13) Dre-ze eo e komzan outhe dre barabolennou, rag o velet na velont ket, hag o klevet na glevont ket ha na gomprenont ket. (14) Evel-se eo accomplisset enhe profesi Izaias pehini a lavar : C’houi a glevo gant ho tiou-skouarn, ha na gomprenfot ket ; o velet e velfot ha na ziferansfot ket. (15) Rag calon ar bobl-man a zo kaledet ; ho diou-skouarn a zo pounner-glev, hag ho\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/33&oldid=125448 »


Toullañ ar weuz - Wikipedia\nToullañ ar weuz\nToullañ an weuz zo un doare toullgorferezh. Toullet e vez a-dreuz an weuz. Bez e c'hell bezañ toullet an weuz uhelañ pe ar weuz izelañ pe an div war un dro, kreizennet pe digreizennet.\nHiziv e vez graet en Europa ha Norzhamerika gant toullgorferien a vicher evit plantañ ur bravig e-barzh: a-wechoù ur varrennig graet diouzh se, a-wechoù ur walennig hervez al lec'hiadur resis. Er penn-kentañ avat e vez plantet ur varrennig a-ratozh anvet ul labret stud ac'hell bezañ kemmet ur wezh m'eo pareet da vat.\nPeurliesañ e paree buanig a-walc'h an toullgorfadurioù en diweuz, etre 3 ha 4 sizhunvezh. E-kerzh ar maread-pareañ avat e ranker diwall da gontammiñ pe da atizañ al lodenn dener gant pezh a lakaer er genoù (evajoù, boued, butun...).\nAr brasañ dañjer a deu eus ar bravig plantet en teod hag a deu da stekiñ ouzh an dent ha da zrailhañ anezhe.\nSetu an doareoù toullgorfadurioù pennañ kaset da benn en diweuz:\nLabret: toullet etre ar weuz izelañ hag ar c'hroñj\n"Medousa": toullet e-kreiz ar weuz uhelañ\n"Monroe": toullet a-gostez er weuz uhelañ\nPladenn-weuz: staliet ur bladenn en un toull bras er weuz izelañ\nStagell ar weuz: toullet ar stagell etre etre ar c'hig-dent hag ar weuz (uhelañ pe izelañ)\n"Skilfoù"[kemmañ | kemmañ ar vammenn]\nGraete vez "skilfoù" pe "dantadurioù" (e saozneg: "bites") eus toullgorfadurioù staliet par-ha-par en diweuz. setu an doareoù pennañ:\nSnakebite ("dantadur-naer"): daou vravig e pep tu eus ar weuz izelañ\nSpiderbite ("dantadur-kevnidenn"): daou vravig tost an eil ouzh egile er weuz izelañ\nCyberbite: ur bravig er weuz izelañ a-dl d'ur bravig er weuz uhelañ (d.l.e ul labret mui ur medousa)\nAngelbite ("dantadur-ael"): daou vravig e pep tu eus ar weuz uhelañ\nViperbite ("dantadur-gwiper"): etre ur "snakebite" hag ur "spiderbite"\nEn meuriadoù'zo eus Afrika e wisk an dud pladennoù-gweuz bras er weuz izelañ.\nDeuet eo da vezañ ur c'hiz plantañ bravigigoù en diweuz en Europa hag e Norzhamerika adalek ar bloavezhioù 1980, dreist-holl e-touez yaouankizoù zo.\nPennad diwar-benn ar riskloù (Lec'hienn APP: Kevredigezh an Doullgorferion A-vicher)\nPennad war a BMEzine\nAdtapet diwar « https://br.wikipedia.org/w/index.php?title=Toullañ_ar_weuz&oldid=1821529 »\nKemmoù diwezhañ degaset d'ar bajenn-mañ d'an 10 Gen 2019, da 15:26.


Pajenn:Cadoret - Barikennad arc'hant ar Poull-Lestrek, 1913.djvu/1 - Wikimammenn\nPajenn:Cadoret - Barikennad arc'hant ar Poull-Lestrek, 1913.djvu/1\nBarikennad arc’hant ar Poull-Lestrek\n… « Mamm, eme Yannig, minor ar Gêr-Roz, eiz eur a zo sonet ; poent eo lakat ar c’hef Nedeleg ’barz an tan. Prestik e tigoueo ar vignoned ha ne vo c’hoaz devet tamm ebet eus ar skod. »\n… « Gwir a lar ar pôtr, eme an tad-koz ; poent a-walc’h eo pleal gant tan ar Mabig Jezuz. »\nAn tad hag ar vamm a zentas hag hebdale an ti e-bez a voe sklerijennet gant flammou an tantad bihan, a zeblante kemer plijadur oc’h en em diskeudi en arebeuri skler ha lufrus evel eur melezour.\n… « O la, la ! eme Yannig, sell pesort gwac’had tan ! Biskiaz c’hoaz ne oa bet eur skod ket bras. Ar Mabig Jezuz a ve kontant, kuita tad-koz ? Daoust petra a zigaso d’in fenoz ? »\n… « Eun dra bennak a vat e vo, mab-bihan. Kempenn mat da voutou, lar da bater gant evez hag e welo. »\n… « Sell ’ta, eme an tad ; marteze ne deuy den ebet fenoz ? Abretoc’h e vijent ar bloaiou-all. »\n… « Arru int, arru int, eme eur gwaz mat, o tont en ti, Salud, tudou ; penaos eman kont ? »\n… « Mat sur, Jan-Mari, ha du-ze ? Tostaet war grec’h. Da-unan out ? »\n… « O, nan. Jilez a zo arru tost ha, me gred, e tigas gantan daou pe dri-all war ar marc’had. »\n… « Ar muian ar gwellan ! Gwastell krenv a zo, kuita, Soaz, eme an tad koz. »\n… « Ya, ya, ma zad. Allo ! Jan-Mari, azeet war ar bank aman ’ta. »\n… « C’houi ’lar a-walc’h, Soaz ; mes, fe d’am doustik, rouzan a rin ma c’hroc’hen ! Er Gêr-Roz ne farser ket d’ober tan, ’meus aon. »\n… « Heman al zo pôtr yaouank, grouez a-walc’h ennan, eme an tad-koz. Pa oan en oad-ze, me rê fent a-walc’h evit gwelet eur bannac’h tan, hag, eun nozvez skorn, siouaz, n’hellan ket laret kement-all hirie. »\n… « Pep amzer a dremen, tad koz ; hon zro a deuio ive. »\n… « Chilaou : arru eo ar re-all, eme Yannig, o redek da digeri an nor. O la, pevar pe bemp int. Pebez plijadur !\nAr bôtred a deuas en ti hag, a-benn eur pennadig, ar rond a oa graet en-dro d’an oaled ha d’eur podad jistr. Me ’lar d’ac’h, n’oa ket truezus stad beiherien ar Gêr-Roz.\n… « Tad-koz, eur gontaden breman, eme Yannig. »\n… « A ya, eur gontaden, eme an holl. »\n… « Petra a larin-me d’ec’h, ma zud kez ? C’houi ’oar a-walc’h penaos hirie an de, den ne gred en sorc’hennou ar re goz. »\n… « Eo, eo, tad-koz, eun dra bennak a vra[oa ?] ze, eun dro lutun bennak. »\n… « Tad-koz, laret an hini ho poa kontet d’imp an de-all d’an noz, hini « Barikennad arc’hant ar Poull-Lestrek. »\n… « O ya, mabig, eme an tad-koz, o tapout e bez-butun karot, e gontel hag e gorn pri mogedet ; mes honnez n’eo ket eur gontadenn, kement-se a zo gwir mat. »\n… « Petra eo, eme ar re-all ? »\n… « Eun dro eo, ma mignoned, hag a zo bet c’hoarvezet breman ’zo eun toullad bloaveziou gant eun amezegez d’in. An de ’rôk Nedeleg e oa, d’an abardaez noz. Eur podig en he dorn, e tiskenne ar roz ’vit dont da gerc’hat dour da brad ar Poull-Lestrek du-ze. Souden, arru war-bouez dek metr d’ar feunteun, e kichen ar c’hef dero, a zo eno c’hoaz e korn ar prad, e wel eur varrikenn war he fenn. Tostaat a ra hag e losk eur griadenn a zouez ; ar varrikenn a oa leun a beziou arc’hant.\n… « Sell, pebez kavadenn, eme ar plac’h laouen-oll ! Petra a rin-me ? O ba ! n’oun ket gwall-bell diouz ar gêr ha, moarvat, ne dremeno den aman e-pad an amzer-ze. Me zo o vont da glask eun dra bennak da zerri an arc’hant-se ; ar pod-man a zo kalz re vihan. »\nHa hi o trei kein…\nN’he devoa ket graet taer gammed, ma klevas eun dourni spontus : Glein, glein, glein !… Distrei a reas, mes, siouaz, ar varikenn ne oa mui eno. Aet e oa en douar.\n… « Saterdie, eme Jan-Mari, gwasat tôl ! »\n… « Ya, eme an tad-koz, ha n’he devoa, bleupez a oa anei, nemet lakat he chapeled pe he skapuler warni hag e oa d’ei, evit mat. An diaoul en dije kemeret an tec’h.\n… « An diaoul, eme Laouig, eur pôtr ugent vloaz, leun a nerz hag a dan ; c’houi ’gav d’ec’h, tad-koz eo an diaoul a ve o pleal ouz an traou-ze ? »\n… « Ya, ma fôtr, d’an « hini koz » eo an arc’hant-se, peurvuia, madou laeret pe dastumet gant dislealded. ’Pad ar bloa e chomont kuzet, ha d’an noz Nedeleg, e savont, ’met ne vezont ket gwelet dalc’hmat. »\n… « Sell ’ta, eme Laouig, ’gav d’ec’h eman ar varrikenn eno fenoz ? »\n… « A dra zur, ma fôtr kez ; perc’hen an arc’hant-se ne vo diboaniet ken na vo tapet e arc’hant gant unan bennak, ha n’em euz klevet en dije hini tizet c’hoaz gwenneg ebet eus kuzadenn ar Poull-Lestrek. »\n… « Jan-Mari, eme Laouig, mar kerez, ec’h eomp da welet. »\n… « Han, ’vel a gari ’vat, ma fôtr. Me ’zo den d’it ‘vit esât. »\n… « Dam, ma zud kez, ar re goz a lavar e c’heller o zapout gant ober pez a zo dleet evit se. Mes me ’lar d’ec’h penôs kalz o deus esaet ha n’em eus ket klevet e ve deut hini a-benn eus e dôl. »\n… « Fe d’am doustik, avat, tad-koz, me ’meus c’hoant d’ober eun esa bepred. »\n… « Didrouzet d’in-me, daou c’hleukez, eme Soaz ; n’oc’h ket sot, moarvat ? »\n… « Kement a farsal, Soaz ! Ne vefomp ket pell. »\n… « Noz Nedeleg, a larer, ne arru droug gant den, eme an tad-koz. Me n’hoc’h alian ket da vont pell ac’han, ’met, mar ’peus c’hoant da esât, me ’laro d’ec’h a-walc’h ’m eus bet klevet, eo mat ober. »\n… « Deut buhan ’ta, tad-koz. »\n… « Da genta, diwall da laret komz ebet, klevet a ret, komz ebet ! e-pad ma vet oc’h ober o tro. N’eus forz petra a digoueo ganac’h, n’eus forz petra a welfet pe a glevfet, n’ho ’peus gwir ebet da digor ho muzellou, pe, a-hend-all, ar boan ho po kemeret, ne dalvezo da netra.\nAn arc’hant a ay kuit.\nN’ho peus ket gwir kennebeut da zellet en-dro d’ec’h, na war ho lerc’h, nag o vont, nag o tont. Ha, kenta ma c’hallfet gwelet ar varrikenn, tôl warni eun dra benniget bennak, ’vel ho chapeled. Komprenet mat oc’h eus ? »\n… « Ya, ya, tad-koz ; trugare d’ec’h ! Breman souden sur e vo gwelet ped eur eo d’ei, mar deo eno ! »\n… « C’houi ’po keun, pôtred, eme ar vamm ; Pôl Goz ne fell ket d’ean bean tregaset. Gwell e oa d’ec’h bean chomet ganimp da dibri hoc’h adkoan »\nPep-hini a laras e zonj d’an daou bennek, mes kaer a oa bet ober, red e oa d’ê heuih o froudenn.\nO tremen er c’harti, e kemerjont bep a ran, hag int en hent.\nArru int war grap ar roz, a-well d’ar park burzudus. Mes petra ? Ne faziont ket ? … Frotan a reont o daoulagad, Nan, nan, n’en em dromplomp ket ; eur c’houlouen a zo a-us da gorn ar prad, hec’h-unan en êr, evel dalc’het gant eun dorn ha ne welont ket. An daou bôtr a chom d’en en zellet. Aon a zo kroget enne. Na c’houlont ket koms, mes ar memes sonj a drubuilh o spered : « Fall a reomp ! Gwell e ve d’imp distrei ! » … Ya, mes nag ar vez ! Na petra a vo lavaret ?…\nHag int war-rôk ! Nemet eur bec’h en eus sammet o diouskoa ken o deus poan o kerzet. Eun dra bennak a jach warne da zont a-drenv ha, daoust da ze, e tostaont bepred.\nArru int e-tal ar c’hef dero. Ar goulou a zo tec’het ; an noz a zo du. Laouig a dôl e chupen hag a grog da doullan, oc’h ober sin da Jan-Mari d’ober eveltan. Heman a zent ha setu ma daou den el labour.\nN’o devoa ket toullet donder eun troatad ma stokas o binviou ouz eun dra bennak a galed. Skei a reont a-neve ha, … bec’h o devoa bet o viret gante eur griadenn a levenez, …koad e zantent ; koueet e oant just war ar varrikenn. Ne badont mui gant ar joa hag al lorc’h. C’hoant an arc’hant a zo kroget enne krenvoc’h evit biskoaz. Skei a reont a-neve ha, ’benn eur pennad, o deus dizoloet penn ar varrikenn.\nMes, war an taol, setu eun pez luc’hadenn o faoutan an êr ; eun tarz kurun a strak ken ma kren ar varrikenn en douar, hag eur barr-avel a zav ken kounnaret ma zeblantas diwrienni ar c’hef dero kantvloaziek.\nAn daou bôtr, strafuilhet, en em zelle gant anken. C’hoant o deus d’en em gomz ha, hep mar, da skarzan gant ar foeltr ac’hane. Ar varrikenn, avat, a zo aze dirak o daoulagad. C’hoaz eun nebeut tôliou hag eur binvidigez mor a zo etre o daouarn.\nSouden, Jan-Mari a deu da zonj d’ean eus komzou an tad-koz. … « N’ankouaet ket teurel ho chapeled warni, kentan m’ he gwelfet. » … kas a ra e zorn d’e c’hodell ; tennan a ra e chapeled ; eman o vont d’hen teurel, pa wel dirazan, en tu-all d’an toull, eur boc’h ru, kerniou tan en e benn, hag a zell outan gant daoulagad spontus.\nAr paour kez pôtr, penfollet-oll, a losk eur griadenn skrijus.\n… « Laouig, emean, an diaoul ! an diaoul ! Ne welez ket anezan ? »\nDrein, drein, drein !! N’oa ket peurlavaret e c’her kentan ma voe klevet ar varrikenn o rudellat e fons eur punz euzus. Ar boc’h a lezas eur skrouejadenn henvel ouz eur c’hoarzadenn diaoulek hag a steuzias.\nAn daou bôtr a zapas o zokou en o daouarn, o diouc’har en o goug, hag ac’hane, avat, me ’gomz d’ec’h, mar gouient mont, hag hep sellet war o lerc’h !\n… « Perak e teus komzet, Jan-Mari ? eme Laouig, pa oant arru war wel da Gêr-Roz. Me ne welen sort ebet. »\nJan-Mari a gontas neuze d’e vignon ar zonj en nevoa bet eus ar chapeled, ha penaos e oa en em gavet ar boc’h dirakan, just pa oa o vont d’hen teurel war ar varrikenn.\n… « Eno e tevoa manket, pôtr, eme egile ; mar ’tije tôlet da chapeled hep komz, an diaoul a oa paket. »\n… « Doue n’hen goulle ket, eme Jan-Mari, ha kred hardi, ma fôtr koz, panevet e oa noz Nedeleg fenoz, ni hon dije paeet ker hon hardiegez. »\nKomzou diwean ar pôtr yaouank a voe gant mouez kleier ar barouz o son an oferen hanter-noz.\n… « Mestr an douar hag an Nenv a zo ganet fenoz en dienez hag er baourante ha ni, e lec’h selaou e gentel, hon deus c’hoantaet kemer fenoz madou, madou difennet. Demp da c’houlenn pardon digantan da oferen hanter-noz. Ar re-all a zo aet dija, moarvat. Demp da drugarekaat ar Mabig Jezuz. »\n… « Ya, demp ! eme Laouig. Abred a-walc’h e vefomp arc’hoaz ar beure da gontan hon abadenn. »\n… « Eur gentel e vo d’imp, ma mignon ! Eur wech-all, ni a lezo en peuc’h Doue hag e zekrejou. »\nAdtapet diwar « https://br.wikisource.org/w/index.php?title=Pajenn:Cadoret_-_Barikennad_arc%27hant_ar_Poull-Lestrek,_1913.djvu/1&oldid=103182 »\nKemmoù diwezhañ degaset d'ar bajenn-mañ d'an 16 Mez 2017, da 10:44.


Buhez ar Zent. pages 104, 105, 106. Encyclopédie Marikavel.\npages 104, 105, 106\nPemped devez a viz C'houevrer\nGwerc'hez ha merzerez (***-251)\nDès, seizvet impalaer Rom, a glaskas flastran he fenn ouz an Iliz. Ar stourmad ne badas nemet daou vla (249-251), mes ne oa ket bet gwelet c'hoaz hini ebet ken gwaz. Septim Sever an evoa difennet prezek ha selaou prezek ar gelennadurez kristen; kontan rê dont a benn, heb ober re a zismantr, da ziskar ar relijion neve.\nMaximin ne skoë nemet war an eskibien ha war ar veleien; mes Dès a skoas war an holl gristenien. Herve e urz, kement kristen a oa dindan e c'halloud a dlee en em ziskouez dirak e c'houarnerien da nac'h o fe; ahen-dall, e vezent, darn harluet, darn lazet, ha bepred diframmet o madou digante.\nSiouaz, eleiz a gristenien a nac'has neuze o le; re-all a dec'has d'en em goach; meur a hini, hag en o zouez Agatha, unan eus ar re skedusan, a anzavas Jezuz-Krist hag a varvas abalamour d'ezan. En Katan, o c'houarn ar Sisil en hano Dès, e oa Kensian, eun den hep peadra, kalon hudur ha bizied kamm d'ezan. Dal ma reas anaoudegez gant Agatha, kaeran ha pinvidikan plac'h yaouank a veve war-dro eno, e klaskas he c'haout da bried.\nKensian en devoa gourc'hemen e impalaer, a roë d'ezan galloud da lezel ar vue gant ar gristenien a nac'hje o fe, ha da rei ar maro d'ar re n'hen grajent ket. Hen lakat a reas en impli. Pa oe stlejet Agatha dirakan, evit ober d'ezi plegan, e roas anezi, da gentan, d'eur wreg fall, he hano Aphrodisia, a veve gant he nao merc'h, o nao ken fall ha hi. Mes kaer he devoe ar wrac'h koz-ze poanial, epad tregont devez, war-dro ar verc'h yaouank, n'hellas ket dont a benn da c'houezan tan ar pec'hed en he c'halon. Mont a reas Aphrodisia da gaout Kensian. « Esoc'h eo, emezi, ar reier da deûzi, evit n'eo ar fe gristen da ziframman eus kalon ar plac'h yaouank-se ! Kinniget am eus d'ezi ar skedusan braoigou, an dilhajou kaeran, an arrebeuri, ar meublaj gwellan, an tier savet ar weskan, eur bern mevelien ha plac'hed a beb oad, ha n'he deus ket grêt muioc'h a van ouz an holl dreo-ze evit ouz an douar m'eman warnan o vale ! »\n- Eus pe renk out? emezan.\n- Eus an noblanz vrasan a zo er vro ! emezi.\n- Hag ec'h ez da ziskenn e-mesk ar gristenien ?\n- Gwell eo bezan da zivezan, en renk ar gristenien, evit n'eo bezan da gentan, en renk an dud a lorc'h hag a zanve !\n- Dizro war da giz, kinnig ezanz d'an doueou, anez ze eman ar maro war da zeuliou.\n- Nan, eme ar verc'h kalonek, nan, biken !\nKaset e oe d'ar prizon.\nAn de war-lerc'h, ar gouarner a lakas he digas dirakan adarre.\n- Ac'hanta, emezan, c'hoant a teus da viret da vue ?\n- Ma bue, eme Agatha, eo ar C'hrist.\n- Ar gwiniz, emezi, arôk lien dastum en arc'h, a renk bezan dornet ha distaget diouz ar plouz; evelse ma ene, abarz ma vezo savet en baradoz an Otrou Doue, a renk bezan dispartiet diouz ma c'horf, dre zorn ma bourrevien.\nKensian, et er-rnêz anezan e-unan, a reas diframman unan eus he divronn.\n- Pez kri ha didrue mac'h out, eme ar verzerez, ne teus ket a vez o lakat troc'han, en eur plac'h, ar pez a teus sunet 'n ez mamm !\nEn noz war-lerc'h, sant Per a ziskennas en he frizon hag a bareas he gouliou. Galvet adarre dirak ar gouarner, e talc'has da anzav Jezuz-Krist. Rodellet e oe neuze war darbodou lernm ha war ar glaou ru. E keit ze, eur c'hren-douar a deuas, a ziskaras eul loden eus ti Gensian, hag a zebelias, dindan ar mogeriou, daou eus e vrasan mignoned, Silvan ha Ealkonius. Kensian, kroget aon ennan, a reas kas Agatha, hanter-varo, d'he frizon.\n« Otrou Doue, emezi, c'houi hag ho peus ma diwallet adalek ma bugaleach, c'houi hag ho peus miret ouz karante ar bed d'en em zilan em c'halon, hag ho peus grêt d'in bezan trec'h d'am bourrevien, digemeret breman ma ene ! »\nKêr Gatan n'eman ket pell diouz mene Etna, a dôl tân beb an amzer. Kataniz a bed Agatha, pa deu an darvoud-ze d'o spontan, ha biskoaz n'eus bet c'hoarvezet droug bras gante.\nEn de-man e rêr c'hoaz gouel sant Merin, ermit, deut da Vreiz-lzel eus Bro-Skos, e kerz ar VIIet kantved. Bean eo patron parouz Lanvilin, elec'h ma ve grêt e bardon an trede sul goude Pask.\nEun Doue zo; anez ze, ne vije netra eus ar pez a zo. Ar bed eo labour e zorn, ha herve al lezennou savet gantan eo e kendalc'h da vont endro. Doue a zalc'h ar bed en e zav, hag a dôl evez war e holl grouadurien, war ar re vihanan, kouls ha war ar re vrasan. Netra n'en em gav, nemet dre ma fell d'ezan, pe dre ma lez ober.\nAr grouadurien divue, evel an heol, ar stered, an douar, ar mor, hag ar grouadurien buezek dispered, evel lapoused an nenv, pesked ar mor, loened ha plant an douar, n'o deus nemet eun dra d'ober hag a reont dalc'h-rnat : senti ouz o C'hrouer.\nAn den, roue ar grouadurien, a zo loskoc'h ar c'habestr war e ziskoa; senti a c'hall, pe chom heb ober, evel a gar. Doue ne fell ket d'ezan e welet o pec'hi, mes Doue, kennebeut, ne vir ket outan d'hen ober, ma 'n eus c'hoant awalc'h, abalamour ma oar tennan talvoudegez eus an droug-ze, a ro tu d'ezan da lakat e drugare hag e justis da skedi muioch-mui.\nKoulskoude, e c'hoarve, beb an amzer, gwall-dôliou skrijus, war vor ha war zouar, dre an avel, dre ar c'hurunou, dre ar vosen, dre ar gernez, dre ar brezel, dre ar c'hren-douar. Daoust ha ne oa ket dleet da Zoue, en e vadelez, miret oute da zigouezout ?\nNan. « Ar vadelez hag ar justis, eme Bossuet, eo divrec'h an Otrou Doue, mes ar vadelez eo e vrec'h deou ». Er bed-man, Doue zo, dreist-oll, madelezus, hag an tôliou skrijus-ze, fellout a ra d'ezan o gwelet o 'n em gaout, beb an amzer, evit ma refont da anaout, dre an droug a reont d'ar c'horfou, an droug a ra ive d'an eneou avel en ifern, tan ar gwall dechou, bosen ar pec'hed, ar c'holl a Zoue, ar brezel d'ar fe, hag an dismantr eus an urz vat.\nAn darvoudou skrijus-ze, Doue a fell d'ezan gwelet aneze o 'n em gaout, beb an amzer, evit lakat an dud da zont enne o-unan, da anaout n'emaint war an douar-man nemet en eur dremen, ha n'eus nemet eun dra red evite : bale war hent striz ar zantelez.\nAn darvoudou skrijus-ze na skoont nemet ar broiou hag an dud a fell da Zoue o skei. Na reomp eta netra evit o jachan warnomp;. pedomp an Holl-C'halloudeg, avat, dre e êle hag e zent « da bellât diouzimp kement tra a c'hall ober gaou ouzimp, ha da rei d'imp kement a c'hall ober vad (1) »\n(1) Oremus ar 7et sul goude ar Pantekost.


(Adkaset eus Kaloupile)\nMurraya koenigii, pe Kaloupile, zo ur wezenn eus India ha Sri Lanka . Moan eo he c'hef hag he skourroù, etre 5 ha 10 metr uhelder dezhi. En holl vroioù Gevredazia en e gaver, e Tailand marteze muioc'h c'hoazh, ha gounezet e vez e Malaysia. Dianav eo en Antilhez, met er Reünion hag e Moris (eno e reer karipoulé anezhañ) e ranker distruj ar gwez alies, ken aes e teuont.\nMurraya koenigii eo an anv skiantel abalamour da Johan Andreas Murray, a embannas en XVIIIvet kantved al Linnaeus Systema vegetablium. Curryleaf eo an anv saoznek, hag alese e teufe anv ar meuz curry pe kari.\nImplijet e vez kalz e keginerezh Burma hag India, hag en holl veuzioù tamoul pe dost. Lakaet e vez un toullad delioù er masala da deuler blaz.\n(fr) Toil'd'épices - Kaloupile\nAdtapet diwar « https://br.wikipedia.org/w/index.php?title=Murraya_koenigii&oldid=1908301 »\nDernière modification le 4 Eos 2021, à 13:36\nKemmoù diwezhañ degaset d'ar bajenn-mañ d'an 4 Eos 2021, da 13:36.


Studier ha kuzulier-kêr - Spered ar vro - Le Télégramme\nPublié le 14 mai 2020 à 07h00\nStudier ha kuzulier-kêr\nAnton Burel, studier e skol-veur Roazhon 2, a gemer perzh er gevredigezh Kejadenn. (Foto Anna Quéré)\nAnton Burel, studier e Roazhon 2, zo bet dilennet en e gumun da geñver an dilennadegoù-kêr. Intereset bras eo an den yaouank gant ar politikerezh dre vras : un doare e vo evitañ da brenañ skiant war an dachenn-se.\nUr paotr leun a youl eo Anton. O chom e Kentreg, e Breizh-Uhel, emañ ar paotr, 26 vloaz anezhañ. « Ganet on e Monforzh, e-kichen Roazhon. Deuet on da chom e Kentreg daou vloaz zo, rak amañ emañ gwrizioù ma familh ». Savet en doa Anton ul listennad da-geñver an dilennadegoù-kêr. « N’eo ket bet fall an disoc’h ! 28 % ! Dipitet omp bet un tamm, met dilennet on bet memestra gant un den all. Gallout a reomp mont war-raok bremañ », emezañ laouen. Labour zo war ar stern : muioc’h evit 2000 den zo o chom e Kentreg ha kreskiñ a ra ar boblañs bep bloaz. « A-benn tri pe pevar bloaz e vimp 3000. » C’hoant en deus an den yaouank da vont war-raok diwar-benn plas ar brezhoneg, an demokratelezh lec’hel hag an ekologiezh. « Kentreg zo ur gumun eus Meurgêr Roazhon. Kreskiñ ha kreñvaat a ra, evel ar c’hêrioù all er vro-se. Kalz labour zo da ober evit reiñ ul lusk nevez. Ur bern labourioù zo bet graet evit kempenn an hentoù met tiez kozh ar bourk, gant mogerioù douar, zo chomet goullo. Gall’a rafe bezañ bravoc’h kreiz ar gêr istorel. Kalz a gevredigezhioù zo ‘mod all, met moaien ‘vefe da reiñ muioc’h a vuhez c’hoazh er gumun. »\nIntereset gant ar politikerezh\nTomm eo ar paotr ouzh ar politikerezh dre vras. Heuliet en deus e studioù Prederouriezh sokial ha politikel e Tolosa. « C’hoant ‘moa da cheñch bro un tamm ! Ha n’emañ ket pell Tolosa diouzh bro Katalunia ha bro Euskadi. Un doare da zizoleiñ an traoù eno, a-fed stourm. » Goude e studioù Prederouriezh en deus divizet an den yaouank ober ur Master e brezhoneg e Roazhon. E bal ? Studiañ plas ar brezhoneg en emsav micherel hag er strolladoù politik. « Ur bern dielloù zo ganin er gêr, a gont Anton. Kelaouennoù Emgann, Ar Falz pe c’hoazh kelaouennoù ar PCF. Tost 2000 kelaouenn am eus da studiañ ! » Dizoloet en doa Anton ar brezhoneg pa oa 16 vloaz. Divizet gantañ deskiñ ar yezh « peogwir eo yezh ar vro ! ». Ur stummadur c’hwec’h miz en deus heuliet e Skol an Emsav e Roazhon « N’em eus ket kavet re ziaes deskiñ brezhoneg. Stajoù ha kentelioù-noz am boa heuliet pa oan el lise. C’hoant am boa dreist-holl da vezañ kat da gomz brezhoneg gant va mignoned ! », emezañ. Gant studierien ar gevredigezh Kejadenn e klask reiñ muioc’h a blas d’ar brezhoneg er skol-veur.\nE-pad ar c’henfinañ en deus heuliet Anton kentelioù a-bell er skol-veur. Echu eo an arnodennoù abaoe an 30 a viz Ebrel. Met ne chomo ket ar paotr d’ober teilh tomm. « Mod pe vod e rankin mont da labourat betek miz Gwengolo, en ul labouradeg bennak er vro. » Betek-hen e oa ar studier o labourat e ti Skeudenn, ur strollad kevredigezhioù e Roazhon, e-lec’h ma oa karget-a-gehentiñ. Ha kregiñ a raio dizale gant e « vicher » kuzulier-kêr. N’eo ket bet staliet c’hoazh ar c’huzul-kêr nevez abalamour d’ar c’henfinañ, met graet e vo a-benn nebeut. Peadra da lakaat e vennozhioù e pleustr !\nDilennadegoù-kêr : élections municipales\nKentreg : Cintré\nMeurgêr Roazhon : Rennes Métropole\nPrederouriezh : philosophie\nKarget-a-gehentiñ : chargé de communication.\nAnton Burel est étudiant en Master 1 de breton à l’université de Rennes 2. Il s’intéresse beaucoup à la politique et consacre son mémoire à la place du breton dans le syndicalisme et les partis politiques. Son goût pour la vie de la cité l’a aussi conduit à se présenter aux élections municipales de Cintré, une commune de la métropole rennaise. En raison du confinement, le conseil municipal n’a pas encore été installé, mais Anton siégera bientôt comme conseiller municipal d’opposition au sein du nouveau conseil. L’occasion de découvrir ce qu’est l’action politique au niveau local.


Kentañ brezel Maisor ouzh Bro-Saoz (1767-1769) - Wikipedia\nKentañ brezel Maisor ouzh Bro-Saoz (1767-1769)\nKentañ brezel Maisor ouzh Bro-Saoz (1767-1769), an hini kentañ eus ar pevar a voe, a oa ur brezel kaset gant Hyder Ali, sultan rouantelezh Maisor, ur rouantelezh e mervent India, evit bezañ mestr war Su India. Berzh a reas ar sultan, ha darbet e voe dezhañ kemer Madras digant ar Saozon.\nKemer ar galloud a reas Hyder Ali, pennjeneral arme ar rouantelezh, goude marv ar roue, ar maharaja Krishnaraja Wodeyar II en 1760, ha distroadañ an dierniezh Wodeyar, a oa e penn ar vro abaoe deroù ar XVvet kantved. Gantañ e voe kresket douaroù ar rouantelezh hag aloubiñ a reas Bednore, Sundra, Sera, Canara ha Guti.\nKlask a reas ar Saozon ober da Nizam Hyderabad ober brezel da Hyder Ali, met an Nizam a roas e harp d'ar Sultan. A-benn ar fin ne badas ket pell, hag e C'hwevrer er bloaz goude e sinas un emglev nevez gant ar Saozon.\nBrezelioù all a voe goude c'hoazh.\nAdtapet diwar « https://br.wikipedia.org/w/index.php?title=Kentañ_brezel_Maisor_ouzh_Bro-Saoz_(1767-1769)&oldid=1811074 »\nKemmoù diwezhañ degaset d'ar bajenn-mañ d'an 22 Du 2018, da 17:59.


Ar gevredigezh - Paysages de mégalithes\nKefridioù ar gevredigezh\nAn oberoù a zo war ar stern\nArdamezioù eus ar Mor-Bihan eo deuet lod meurvein da vezañ (steudadoù Karnag, karn Gavriniz, maen-hir torr ar Groc’h e Lokmaria-Kaer, Taol ar Varchaned, ha kement zo). Re all a ya d’ober ur glad ha n’eo ket ken meurdezus marteze, met a zo prizius-meurbet koulskoude. Alies ne weler ket ul lodenn eus ar glad-se, ha chom a ra dianavezet pe anavezet fall ; hogen ur monumant gwarezet zo da gentañ-holl ur monumant anavezet hag a zo bet studiet.\n→ Labourat a ra ar gevredigezh da renabliñ ar glad anavezet, ennañ tost da 550 a lec’hiennoù gant meurvein, a zo bet savet ar roll anezhañ gant Renerezh-rannvro an Aferioù Sevenadurel e 2010. Graet e vez al labour-se dindan renerezh skiantel Servij rannvroel an Henoniezh en RRAS Breizh.\nLorc’h a c’hall bezañ gant tud ar Mor-Bihan gant ar stank hag al liesseurt m’eo al lec’hiennoù gant meurvein eno, traoù brav-meurbet anezho. Enskrivet ez eus 166 eus al lec’hiennoù-se war roll ar Monumantoù Istorel, ha renablet ez eus 237 anezho en atlas ar Gladoù e-mesk al lec’hiennoù da virout ha da wareziñ.\n→ Kefridi ar gevredigezh « Maeziadoù meurvein » eo sikour lakaat gweladenniñ al lec'hiennoù gant meurvein e su ar Mor-Bihan abalamour da ziorren un touristerezh doujus.\nSturiañ a ra ar gevredigezh ul labour da gempenn al lec'hiennoù gant meurvein, hag e vod evit se an holl oberourien a sell an dra-se outo.\nGant ar gevredigezh e vez lakaet panelloù-displegañ war-sav ha pourchaset ostilhoù-displegañ da zougen evit sikour d’ober anaoudegezh gant ar glad-se.\nBresk eo glad ar meurvein. Bruzunañ a ra ar mein, mont da fall, disklosañ. Gwalleget e vez an donenn ha kinnig a ra mont da get. E dalc’h treuzfurmadurioù an endro emañ al lec’hiennoù : emdroadur ar c’holoadurezh, krignerezh, cheñchamant an hin hag efedoù an amzer. Distreset e vezont ivez abalamour da vab-den : labourioù sevel ha kempenn, labour-douar ha labour er c’hoadeier, monedone ar weladennerien, diheiadennoù ha furchadennoù dindan guzh.\n→ Ar gevredigezh « Maeziadoù meurvein » a labour da wareziñ ha da saveteiñ glad ar meurvein : kempenn, kontrollañ, ober gant ar strollegezhioù hag an dud prevez, krouiñ ostilhoù-gwareziñ ha labourat da lakaat al lec’hiennoù war roll ar monumantoù gwarezet, a-gevret gant an oberourien a sell an dra-se outo (kumunioù, servijoù ar Stad, Departamant, ha kement zo).\n→ War-lerc’h ar c’hefridioù-se da wareziñ ha da lakaat al lec’hiennoù da dalvezout e tlefe bezañ ur raktres da dalvoudekaat ar glad eus ar 26 a gumunioù eus su ar Mor-Bihan a zo e-barzh ar progammoù enklaskerezh. Dleout a rafe disoc’h gant ur goulenn evit bezañ enskrivet e roll Glad ar bed gant an Unesco. Abaoe 1996 ez eo enskrivet steudadoù Karnag war Roll-dave Frañs evit Glad ar bed gant an Unesco.\nRANNAÑ GANT AR RE ALL\nDiskouez a ra ar glad bezañ ur merk identelezh evit ar memor hag an aparchantañ. Aroueziñ ha kontañ a ra un istor boutin a vez anavezet gwelloc’h-gwell gant an enklaskerezh skiantel. Dleet eo d’an istor-se bezañ rannet etre an dud ha skignet en o mesk, evit lakaat anezho da gompren anezhañ, da gemer perzh en traoù hag evit diskouez dezho pegen talvoudus eo ar glad-se.\n→ Pal ar gevredigezh « Maeziadoù meurvein » eo digeriñ glad ar meurvein d’an holl – en un doare eus an dibab – en ur ober diouzh ma chomo kempouez ha gwarezet al lec’hiennoù. Evit se e karfe kendivizout gant tud ar Mor-Bihan diwar-benn istor ha pinvidigezh glad ar vro-se, ha lakaat anezho da gemer perzh e raktresoù a-leizh war dachenn ar sevenadur hag ar bedagogiezh.\n→ Bodañ a ra ivez ar gevredigezh oberourien eus al lec’h, eus ar vro pe eus an estrenvro, da labourat evit ma vo anavezet er bed a-bezh talvoudegezh ar meurvein a-fet ar glad.\nAr gevredigezh « Maeziadoù meurvein »\nEr gevredigezh « Maeziadoù meurvein » ez eus bodet 26 kumun eus ar Mor-Bihan : Karnag, An Drinded-Karnag, Lokmaria-Kaer, an Arvor-Baden, Arzhon-Rewiz, Sarzhav, Lokentaz, Enizenac’h, an Arzh, Sant-Pêr-Kiberen, Kiberen, Edig, Houad, ar Bonoù, Krac’h, Lokfiliberzh, an Ardeven, Plouharnel, Belz, an Intel, Pleñver, Baden, Aradon, Sine, Sant-Armael, Hezoù.\nHentoù labour ha labourioù ar gevredigezh a vez divizet, kontrollet ha gwiriekaet gant poellgor skiantel Maeziadoù meurvein, dindan renerezh ar C’helenner Yves Coppens.\nEr burev emañ\nMaer an Karnag Prezidant\nMaer an Arvor-Baden Bezprezidant\nMaer an Lokmaria-Kaer Bezprezidant\nMaer an Intel Tenzorier\nKuzulierez-kêr an Arzhon-Rewiz Tenzorerez\nMaer ar Bonoù Sekretour\nMaer an Arzhon-Rewiz\nKuzulierez-kêr an Enizenac’h\nAn Aotrou Loïc Lebert\nMaer an Hezoù\nPenndileuriad, zo karget eus poell al labourioù hag eus an darempredoù gant ar strollegezhioù\nzo e penn ar raktres Glad ar bed\nzo kargadez a gefridi evit gwareziñ ar Glad


kaout truez - Wikeriadur\ntroienn savet gant kaout ha truez\nkaout truez ouzh un den\n— Perak 'ta e leverez ez poa truez ouzh al leanez kozh hor boa beuzet e Toull al Lakez ? — (Lan Inizan, Emgann Kergidu 1, Brest, 1877, eil emb. Al Liamm 1977, p. 149.)\nKen en devo truez ouzhoc'h, ma dous, ar c'hi — (Fañch an Uhel, Soniou Breiz-Izel 2, Pariz, 1891, 1971, p. ?.)\nHag heñ da gaout truez ouz ar veajourien, paour eveltañ. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 29.)\n« Ho pet truez outañ, itron vat, ha grit d'ezañ distrei d' ar gêr da garout e dud. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 52.)\nMe a zo bet boufonet gand honnez peogwir o-deveze truez ar chas ouzin. — (Jules Gros, Le trésor du breton parlé Deuxième Partie, 1970, p. 551.)\nAdtapet diwar « https://br.wiktionary.org/w/index.php?title=kaout_truez&oldid=189164 »\nKemmoù diwezhañ degaset d'ar bajenn-mañ d'an 7 Gen 2015, da 15:45.


Jito - Wikipedia\nAr jitō (地頭 e japaneg) oa ur c'hargad krennamzerel e Bro-Japan, dreist-holl e pad maread shogunerezhioù Kamakura ha Muromachi. Ar jitō a laboure evit ar shogun ha ret e oa dezhañ ober war-dro ha kempenn manerioù, savadurioù ha tachennoù stag ouzh renner ar ranvro (kokushi an aliesañ).\nAr ger "jitō" a grogas da vezañ implijet e dibenn ar maread Heian. Implijet e oa evel un anv-gwan e giz "lec'hel". Da skouer un den "jitō" (地頭人) a dalvez un dudenn lec'hel pouezus ha levezonus. Diwezhatoc'h e voe implijet ar ger-mañ evit termeniñ un den hag a ra war dro ur maner. Diaes eo sklaerat perzhioù koshoc'h ar jitō da vare Yoritomo evit an istorourien arnevez, ne anavezer ket awalc'h a-draoù diwar-benn ar maread-mañ.\nAr garg a jitō a zo bet lakaet ofisiel pa voe anvet Minamoto Yoritomo e-penn burev ar jitō gant lez an impalaeriezh e Kyoto. Ur bern jitō a voe anvet gantañ er vro a-bezh met dreist-holl e Kanto da gentañ. E-pad oadvezh Kamakura, ar jitō oa dibabet e-touez ar Gokenin (gwizion ar shogun), a rae war-dro an aferioù milourel. Ar jitō a oa e karg eus an tailhoù, melestradur ha mont en-dro ar manerioù hag eus an douaroù hag an atantoù stag ouzh ar maner.\nGoude brezel Jokyu, ar shogunerezh a stalias kalz jitō e kornog Japan, e lec'h ma oant lakaet e penn douaroù ar re drec'het. Er memes koulz, kalz a Gokenin, izili eus ar c'hlanioù Otomo ha Mori, a zilojas war-zu ar c'hornôg (1221).\nSistem ar jitō a zo bet dilezet ha diskaret e dibenn ar XVIvet kantved gant Toyotomi Hideyoshi.\nAdtapet diwar « https://br.wikipedia.org/w/index.php?title=Jito&oldid=1604052 »\nKemmoù diwezhañ degaset d'ar bajenn-mañ d'an 6 Kzu 2014, da 14:01.


Pajenn:Marigo - Buez ar Saent.djvu/392 - Wikimammenn\nPajenn:Marigo - Buez ar Saent.djvu/392\n7 viz Even.\ncorruption, en un Archet caër a drên an Auter vras eus an Ilis pehini a zoug e hano, ha poquet a rêr d’e dreit noas. Mont a ra ive dy cals a dud eus a bell meurbet e pelerinaich da enori ha da invoqui ar Sant.\nAn incorruptibilite miraculus eus a gorf ar Sant bras-mâ a denn cals a dud d’e Vez. P’eur e teui ar Miraclou eus e binigen hac eus e innoçanç da ober impression var hor sperejou ha var hor c’halonou ? P’eur e raïnt-y deomp aznaout hon lachentez hac hor miseriou ? Admira a reomp ar Sænt, o enori a reomp, mæs p’eur e teuimp-ni d’o imita ?\nAn eizvet devez a viz Even.\nSANT MEDARD, ESCOP.\nAr Sant-mâ, guinidic a Vermandez, hac eus ur famill distinguet-bras, en devoa a vianic ur garantez quen tener evit ar beaurien ma roe dezo alies e vara. Epad ma edo er studi, e vize bepret cavet en e gambr pe en Ilis ; ha, goude beza en em rentet bælec, e teuas souden da veza an exempl hac an admiration an oll dud a Ilis. O veza, bet carguet da instrui ar bobl ha da brezeg, er greas gant quement a frouez ma oue remerquet ur cenchamant caër er c’hanton, ha dre-ze ivez e voe choaset evit Escop eus ar guær a Vermand. Ar Pastor santel a oa sourcius-bras da visita e bopl : o instrui a ree gant ur zêl infatigabl, hac o gonsoli meurbet en ur rei bac en ur gag ar Sacramanchou da guement hini o goulenne pe a zesire o receo digantâ.\nAr c’harter tro-var-dro o veza bet ruinet gant ar Vandalet, e sicouras cals ar bobl, hac e roas sclær\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/392&oldid=134512 »


Skritur lontarek - Wikipedia\nTestenn e bougieg, skrivet er skritur lontarek\nUn abugida eo ar skritur lontarek (lontara) diorroet war diazez ar skritur brahmek. Eus ar ger lontar - gwezenn-palmez e malayeg - e teu e anv. Delioù ar wezenn-se a raed ganto e gevred Azia da skrivañ an dornskridoù.\nImplijet e veze evel skritur hengounel ar bougieg komzet en Indonezia. Eus an tu-kleiz d'an tu-dehou e vez skrivet. Evel en holl lizherennegoù krouet diwar ar skritur brahmek eo kevreet pep lizherenn ouzh un "a". D'e gemm en ur vokalenn arall e stager arouezioù-diforc'h dindan pe a-us al lizherenn.\nEvit an euredoù hepken e vez implijet e Bougieg met boutin eo c'hoazh e Makasareg hag en e vroud ar gouarnamant ar lizherenneg latin.\nAdtapet diwar « https://br.wikipedia.org/w/index.php?title=Skritur_lontarek&oldid=1705541 »\nKemmoù diwezhañ degaset d'ar bajenn-mañ d'an 8 Mez 2016, da 10:29.


Pajenn:Sales - Introduction d’ar Vuez devot.djvu/135 - Wikimammenn\nPajenn:Sales - Introduction d’ar Vuez devot.djvu/135\ndeoc’h er gommançamant dressi hoc’h intention da adori Doue ha da offr deza ar Sacrifiç santel-mâ dre an exerciç eus ho meditation hac eus hoc’h oræson ; rac an actou-se, ma hon eus comset anezo, en em guef e peb seurt oræson ha meditation pe en ur fæçon expres pe en ur fæçon cuzet. (Apropos eo rei deoc’h avis amâ penaus e queffot e Lêvriou ar C’hanticou Brezonec pere a so nevez imprimet hac aprouvet e Quemper, ur voyen excellant da glevet an Oferen devotamant.)\nVar an ezerciçou all, pere a so public ha commun.\nOUzpen quemense, Philotee, eo ret da Sul ha da C’houel asista en Ofiç divin da lavaret eo en Oferen bred hac er Gousperou muia ma ellot : rac an deiziou-se a so consacret da Zoue, hac e tleer ober enno cals mui a actionou mad evit e enori hac e c’hlorifia, eguet en deiziou-all ; dre ar voïen-se e santot mil douçder ha mil devotion evel a rea Sant Augustin, pehini a lavar en e gonfessionou penaus oc’h asista en Ofiç Divin er gommançamant ma en em gonvertissas, e teuze e galon gant an douçder hac e zaoulagat gant an dalou a zevotion. Hac evit ma en livrin ur veich evit an oll, mui a Verit hac a gonsolation hon eus oc’h asista\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/135&oldid=122930 »\nKemmoù diwezhañ degaset d'ar bajenn-mañ d'an 9 Eos 2018, da 09:14.


Kafedi Istor 12/05 : "Dizalc’hiezh Breizh eus barr e sked betek he diskar (1458-1532)" - Ar Gedour\nAccueil > Agenda / Deiziataer > Kafedi Istor 12/05 : “Dizalc’hiezh Breizh eus barr e sked betek he diskar (1458-1532)”\nErwan Kermorvant 4 mai 2018\tRéagissez et donnez votre avis ! 481 Vues\nGoude ur prantad “sioul” a-walc’h koulz e diabarzh Breizh hag evit pezh a sell he darempredoù gant Bro-C’hall e teu ar soubenn da drenkañ etre an div vro, goude ma tegouezhas Frañsez II e penn Breizh e 1458 ha Loeiz IX e penn Bro-C’hall e 1461. Tennoc’h-tennañ e teuas da vezañ stad diplomatek Breizh, goude drouziwezh Burgondia e 1477 pergen.\nAliet gant Pêr Landais pergen e strivas Frañsez II da gavout kevredidi all hag e kasas pelloc’h c’hoazh levierezh dizalc’hiezh Breizh (krouidigezh Skol- Veur Naoned, Breudoù Breizh…). Faezhet e voe avat ar Vrezhoned e Sant-Albin-an-Hiliber e 1488. An dugez Anna a glaskas kenderc’hel an erv boulc’het gant he zad, met faezhet d’he zro e rankas dre heg dimeziñ gant roue Bro-C’hall Charlez VIII. Yev pounner Bro-C’hall a rankas Breizh gouzañv e grez hennezh. Goude e varv e 1498 e timezas Anna gant e genderv ha warlerc’hiad Loeiz XII (dug Orleañs betek-hen ha bet kevredad he zad ergentaou). Muioc’h a zoujañs a voe merket d’an dugez ha d’he bro, ha spi a zo bet he defe dugelezh Breizh gallet kaout ur warlerc’hiad a-ziforc’h diouzh hini Bro-C’hall. Ur raktres eured etre merc’h Anna, Klaoda, hag an hini a zeuio da vezañ diwezhatoc’h Karl V, impalaer Alamagn, a zo bet zoken. Goude marv Anna e 1514 avat e voe gwall ziaes da Glaoda, dimezet a-benn ar fin gant roue Bro-C’hall Frañsez Iañ, herzel ouzh galloud hennezh, ha loc’het e voe neuze argerzh an enframmañ, a zisoc’has e 1532 war skrid stagañ Breizh ouzh Bro-C’hall.\nAozet gant ar Gevredigezh Vrezhon (resisadurioù : kevredigezhvrezhon@yahoo.ie)


Action-RPG - Wikipedia\nAn Action role-playing game pe action-RPG (berraet en A-RPG) zo un doare c'hoari video o kendeuziñ an RPG gant ul lodenn c'hoari oberiant. An diforc'h bras etre un ARPG hag ur c'hoari video RPG boaz a vez en emgannoù. En ur c'hoari RPG boaz e vez tro-ha-tro an dagadennoù, padal en un ARPG e vez sevenet an emgannoù evel en ur c'hoari oberiant. Alies e vez implijet doare d'ober ar c'hoarioù video oberiant doare hack and slash pe c'hoarioù tenn.\nAn Action role-playing games a c'hell bezañ kemmesket ivez gant doareoù c'hoarioù video all evel ar re oberiant-avantur, gant kefridioù da seveniñ ha lodennoù an RPG a-fed gwellaat un dudenn. An tu a zo ivez da welet ur c'hemmesk gant ar massively multiplayer online role-playing games (MMORPGs) gant ur sistemm emgannañ oberiant ha n'eo ket tro-ha-tro.\nAr c'hoari Freedroid.\nAn heuliad The Elder Scrolls pe Fallout gant Bethesda Softworks\nAdtapet diwar « https://br.wikipedia.org/w/index.php?title=Action-RPG&oldid=1781632 »\nKemmoù diwezhañ degaset d'ar bajenn-mañ d'an 19 Gen 2018, da 08:00.


Bibl/Levr Malac’hias - Wikimammenn\nL. Prud’homme, 1866 (Levr kentañ Eil levr, p. 291-294)\n◄ Levr Zac’harias. Levr Malac’hias. Levr ken̄ta ar Vakabéed. ►\nRébéchou a râ Malac’hias d’ar bobl a Israel.\n1. Béac’h gér ann Aotrou da Israel dré zourn Malac’hias.\n2. Hô karet em eûz, émé ann Aotrou, hag hoc’h eûz lavaret : É pétrâ éc’h eûz-té hor c’haret ? Ésau hag hén̄ né oa két breûr da Jakob, émé ann Aotrou ? ha koulskoudé em eûz karet Jakob,\n3. Hag em eûz kaséet Ésau, hag em eûz lékéat hé vénésiou da eunn distrô, ha rôet hé zigwéz da éréven̄t ann distrô.\n4. Ma lavar ann Iduméa : Disman̄tret omb bét, hôgen nî a zistrôi hag a assavô ar péz a zô bét disman̄tret : ével-henn é lavar Aotrou ann arméou : Hî a zavô, ha mé a ziskarô ; hag hî a vézô galvet harzou ar fallagriez, hag ar bobl out péhini eo buanékéet ann Aotrou da-vikenn.\n5. Hag hô taoulagad a wélô, hag é léverrot : Ra vézô meûlet ann Aotrou war harzou Israel.\n6. Ar mâb a énor hé dâd, hag ar mével a zouj hé vestr : mar d-ounn éta tâd, péléac’h éma va énor ? ha mar d-ounn mestr, péléac’h éma va douj ? émé Aotrou ann arméou, d’é-hoc’h-hu, béleien, péré a zispriz va hanô, hag a lavar : É pétrâ hon eûz-ni disprizet da hanô ?\n7. Kenniga a rît war va aoter bara saotret, hag é livirit : É pétrâ hon eûz-ni da zaotret ? Enn abek ma hoc’h eûz lavaret : Disprizet eo taol ann Aotrou.\n8. Mar kennigit eul loen dall évit béza lazet, ha né két eunn drouk ? mar kennigit eul loen gamm pé glan̄v, ha né két eunn drouk ? Kennig-hén̄ d’as dûg, évit gwélout, ma hétô d’ézhan̄, ha ma vézi digéméret mâd gan̄t-han̄, émé Aotrou ann arméou.\n9. Pédit éta breman̄, dirâg ann Aotrou, m’en dévézo truez ouz-hoc’h (râg gan̄d hô tourn eo bét gréat kémen̄t-sé), ha m’hô tigémérô mâd, émé Aotrou ann arméou.\n10. Piou ac’hanoc’h a zerr ann ôriou, hag a c’houéz ann tân war va aoter évit nétrâ ? N’éma két va ioul enn-hoc’h, émé Aotrou ann arméou : ha na zigémérinn két a c’hôbr eûz hô taouarn.\n11. Râg adaleg ar sâv-héol bétég ar c’hûs-héol, eo brâz va hanô é-touez ar brôadou : hag é pép léac’h é réeur sakrifisou d’in, hag é kennigeur d’am hanô eur c’hennig glân : ô véza ma eo brâz va hanô é-touez ar brôadou, émé Aotrou ann arméou.\n12. Hôgen c’houi hoc’h eûz hé zaotret, pa livirit : Taol ann Aotrou a zô saotret ; hag ar péz a lékéeur war-n-ézhi a zô disprizuz, gan̄d ann tân a zev anézhan̄.\n13. Hag é livirit : Chétu eûz hol labour, hag é c’houézit war-n-ézhan̄, émé Aotrou ann arméou ; hag hoc’h eûz digaset eûz hô preiz eul loen gamm pé glañv, hag hoc’h eûz hé c’henniget e gôbr : hag hé digémérout a rinn-mé eûz hô tourn, émé ann Aotrou ?\n17. Héget hoc’h eûz ann Aotrou gan̄d hô komsiou : ha c’houi hoc’h eûz lavaret : Kémen̄d hini a râ droug, a zô mâd dirâg ann Aotrou ; hag hî a zô hétuz d’ézhan̄ ével-sé : anéz, péléac’h éma Doué ar varn ?\n1. Râk chétu é teûi eunn deiz hag a loskô ével eur fourn : hag ann holl ré valc’h, hag ann holl ré fallagr a vézô ével kôlô : hag ann deiz-zé da zon̄t a loskô anézhô, émé Aotrou ann arméou, hép lézel gan̄t-hô na gwenn, na grisien.\n2. Hôgen ann héol a reizded a zavô évid-hoc’h, c’houi péré a zouj va hanô, hag ar zilvidigez a géfot dindân hé ziou-askel : ha c’houi a zeûi er-méaz, hag a zaḻô ével leûé eunn tropel.\n3. Ha c’houi a vac’hô ar ré fallagr, pa vézin̄t deûet da ludu dindân kaloun hô treid, enn deiz a rinn, émé Aotrou ann arméou.\n4. Hô pézet koun eûz a lézen Moizes va zervicher, em eûz gourc’hémennet d’ézhan̄ é Horeb, évit kâs da Israel holl va c’hélennou ha va barnédigézou.\n5. Chétu mé a gasô d’é-hoc’h Élias ar profed, abarz ma teûi deiz braz hag eûzuz ann Aotrou.\n6. Hag hén̄ a drôi kaloun ann tadou oud hô bugalé, ha kaloun ar vugalé oud hô zadou ; gan̄d aoun na zeûfenn, ha na skôfenn ann douar a valloz.\nAdtapet diwar « https://br.wikisource.org/w/index.php?title=Bibl/Levr_Malac’hias&oldid=63286 »\nKemmoù diwezhañ degaset d'ar bajenn-mañ d'an 16 Mae 2014, da 22:42.


Lotuz-sakr India (Nelumbo nucifera) - Botanix – Ur gelaouenn diwar-benn ar plant\nLotuz-sakr India (Nelumbo nucifera)\nBleunienn al lotuz-sakr\nAl lotuz-sakr India (Nelumbo nucifera) a zo plant-dour kaer, ganto delioù glas hag a flot war gorre an dour. O bleunioù roz a zarneuñv e penn ur gorzenn dev meur a gantimetr a-us d'an dour.\nSakr eo bleuñv al lotuz-sakr, hag implijet e vezont gant ar Voudisted e-kerzh lidoù relijiel. Ar blantenn en he fezh a zo mat da vezañ debret, daoust ma ne vez implijet nemet an hadoù hag ar c'horzennoù-gwrizienn (rizomoù) e keginerezh hengounel gevred Azia. Plant-geun eo al lotuz-sakr, ha gallout a reer gounit anezho er memes doare hag al loa-zour. N'eo ket diaes gounit ar plant-mañ er broioù-mañ, n'eus nemet gouzout an doare!\nKlor kalet an had – an toag – a ranker rufanañ gant paper-sabr. Dre-se e c'hallo an dour mont e-barzh evit d'an had da eginañ. Ma chom difreuz an doagenn e chomo bevidik an hadenn e-pad kantvedoù. Ur wezh ma vo bet lakaet en dour avat, e c'hallo an eginañ padout bloavezhioù.\nHad lotuz-sakr oc'h eginañ\nPenaos gouzout ha rufanet a-walc'h eo bet an toag ? Ma vez daougementet ment an hadenn a zo bet lakaet en dour a-benn 24 eurvezh, ez eo bet rufanet a-walc'h an doagenn. Ma ne vez ket, ez eo ret adober pep tra ha gortoz e-pad 24 eurvezh adarre. Ret eo ober en doare-mañ betek ma vo daougementet ment an hadenn. Da c'houde, lakait an hadenn en ur podad leun a zour. Gwellañ temperadur an dour evit lakaat an had da eginañ en em gav etre 27° ha 28°C (goude ma c'hall bezañ daougementet ment an had dindan 20°C ivez). Dindan an temperadur-mañ ec'h egino buan an hadenn ha dindan ur sizhunvezh e teuio lañsadennoù bihan. Sellit ouzh ur skeudenn amañ http://www.victoria-adventure.org/…om_seed.html\nKerkent ha deuet an delioù kentañ, plantit an hadenn en un dindanad priek pe e-barzh grouan en ur c'hontener (akwariom, vesel don). Rankout a ra bezañ 30cm dour da nebeutañ a-us d'an dindanad. Ma implijit grouan evit akwariomoù e c'hall al lotuz-sakr kreskiñ mat en un akwariom gant pesked.\nA-nebeudoù e ranko ar blantenn kaout muioc'h a lec'h. Gallout a reoc'h lakaat anezhi en ur stank pe en un ti-gwer, gant ma vo diwallet diouzh ar rev. An temperadur gwellañ evit gounit al lotuz-sakr en em gav etre 20°C ha 35°C.\nEr broioù-mañ e vez izeloc'h an temperadur, met chom bev a raio ar plant hep kudenn ebet. E-pad an hañv e plijo dezho ar stankoù ; er goañv e vo ret lakaat anezho en ti. En degouezh gwashañ e c'hallo al lotuz-sakr goañviñ en ur c'hav gleb gant al loaioù-dour.\nGwell eo derc'hel al lotuz-sakr en ur c'hontener a endalc'h 60 pe 80 litrad dour – hag a goust war-dro 10 Euro. Lakait an had eginet en ur pod pri poazh ennañ dindanad priek pe traezh evit akwariomoù, ha lakait ar pod e-barzh ar c'hontener. Leugnit anezhañ gant dour neuze.\nOc'h implijout ur c'hontener e vo aesoc'h deoc'h lakaat anezhañ en ti pe en un ti-gwer tommet e-pad ar goañv. Dibabit ul lec'h splann (e-kichen ur prenestr eta) evit d'al lotuz-sakr kaout ar muiañ sklêrijenn ha tommder. En hañv, lec'hiit ar c'hontener en ho pondalez ma sell war-zu ar c'hreisteiz, pe el liorzh. Anat e vo deoc'h ez eo aes-tre gounit al lotuz-sakr, betek en ur ranndi !\n««« Pennad kent: Gwez-butun (Nicotiana glauca) – ur spesad plant dispar evit ho pondalez Pennad war-lerc'h: Gounit ar bederdelienn-dour – Marsilea peder-delienn (Marsilea quadrifolia) »»»\nMerc'her 25.4.2012 09:39 | Moullañ | Plant dour


Buhez ar Zent. page 115. Encyclopédie Marikavel.\npages 115, 116\nNavet devez a viz C'houevrer\nDek vla 'oa e oa sant Pol o prezek Aviel en ibroiou ar baganed, pa dremenas dre gêr Derbe, er bla 54. Eun den yaouank ac'hane, e hano Tit, a c'hoantaas mont d'e heul, da rei d'ezan an dorn da gas dre ar bed relijion Jezuz-Krist.\nSant Pol hen c'hemeras hag hen karas evel e vab. Dre e lizeriou e weler pegement e talc'he d'ezan :\n« Doue, eme an abostol bras, en eul lizer da gristenien Korinth, Doue hag a laouenna an dud dister hag an dud ankeniet, an eus laouennaet ac'hanomp, o lakat Tit da zont davedomp. »\nEun devez ma oa en gortoz da gât e ziskib en kêr Troa, ec'h anzav ne oa ket êzet e spered, dre n'evoa ket e gavet eno. Er bla 56, Pol hag a oa en Ephes, daou vla ' oa, a gasas Tit da Gorinth, da lakat ar peuc'h etre kristenien ar gêr-ze. Dont a reas brao a benn eus e dôl. Sant Pol, oc'h anaout gouiziegez ha santelez e ziskib, a lakas anezan da eskob en enezen Kret, e vro, ha, hep mar ebet, Tit a reas evit ar gwellan 'barz ar garg fiziet ennan.\nMes doktor ar baganed, ha ne oa ket evit tremen hephan, a skrivas d'ezan eul lizer, a zo deut betek d'imp, d'e bedi da vont d'e gaout da Nikopolis, elec'h ma tlee tremen ar goanv, kerkent ha ma vije en em gavet en Kret an daou a gase d'e eilan.\nPa oe merzeriet an abostol bras en Rom, dre urz an impalaer Neron, Tit a zizroas d'e enezen hag a lakas e holl breder d'he gonid holl da Jezuz-Krist. Lakat a rê sklerijen ar fe da baran war an dudigou kez a oa azezet endro d'ezan, en tenvalijen euzus ar gaou. Eun devez ma oa o prezek, paganed a enebas outan. Ar zant a reas eur beden da Zoue, ha kerkent, skeuden Diana, doueez vras an dud-ze, a gouezas anezi hec'h-unan a hed he c'horf d'an douar, bruzunet en mil damm.\nO welet eun hevelep burzud, pemp kant den bennak a c'houlennas raktal ar vadeziant. Eun devez-all, Tit a dremene dirak an templ savet dre urz an impalaer, gant ar gouarner Sekondus, en enor da Jupiter, unan eus brasan doueou ar baganed koz gwechall. Teuler a reas e valloz war an ti-ze, ha kerkent e kouezas en e boull.\nO welet kemend-all, ar gouarner a deuas da gaout ar zant, hag a bedas anezan da viret ne c'helljed tamall d'ezan ar c'holl-ze dirak aa impalaer. Tit a c'hourc'hemennas d'ezan sevel anezan a neve, en hano Doue ar gristenien, ar pez a oe grêt hep poan ebet. Pa oe achu, Sekondus hag e vab a c'houlennas bezan badezet. Sant Tit a varvas d'an oad a bevarzek vla ha pevar-ugent, goude bezan gouarnet e iliz gant furnez, ha kaset sklerijen ar fe en enezen Kret hag er re-all tro-war-dro. E relegou zo breman en iliz Sant-Mark, en Venis.\nDekvet devez a viz Genver\nPiou zo galvet da vont da veleg ?\nIliz Jezuz he deus ezom beleien neve, rak ar re a zo, falc'h an ankou a deu d'o diskar abred, an eil goude egile, war o zachen.\nI. Piou a dle kemer preder da rei danve beleien dan Iliz ?\n— Beleien ar parouziou hag ar gerent kristen.\nII. An tadou hag ar mammou, daoust hag i a c'hall trei o bugale war ar velegiach ?\n— Ya ! hep mar ebet, rak an testeni brasan a garante a c'hallont da rei d'an Otrou Doue, eo kinnig hini pe hini eus o bugale, hag a vezo d'ezan korf hag ene.\nIII. Piou a dleer lakat war an hent da vont da veleg ?\n— Ar vugale yac'han a gorf, lemman a spered ha gwellan a galon, bag a ziskoue o-unan kaout c'hoant da gerzet warnan.\nIV. Daoust ha ne dleer ket sellet, arôk ober an dibab, ouz ar renk hag ouz an danve ?\n— Nan, an Iliz ne zell ket ouz ar pez a zo en diavêz d'an den, ha pa gav bugale baour hag a zo diouz he doare, ne oufed ket ober kaeroc'h aluzen evit rei dorn d'ezi da lakat aneze d'ober o studi.\nV. Etre ar re o deve grêt o studi, piou a c'hall mont da veleg ?\n— Kement hini a zo kavet mat gant an Otrou 'n eskob ha galvet gantan d'an urziou sakr.\nVI. Piou a ve galvet gant an Otrou 'n eskob d'an urziou sakr ?\n— Ar gloareged gouiziek ha vertuzus hag a fell d'eze labourat, epad o bue, evit gloar Doue ha silvidigez an eneou.\nVII. Ha n'eo ket talvoudek meurbed pedi evit ar re a zo war an hent da vont da veleien ?\n— Eo, rak ar veleien santel ha gouiziek, hepken, eo a ra silvidigez ar broiou.


Kelenn ar yezh el Likes – L'enseignement du breton au Likès - Lycée et collège Le Likès - Quimper\nE skolaj-Sant-Erwan - Au collège Saint-Yves\nBrezhoneg ha sevenadur ar vro a vez kinniget d’an holl adal ar c’hwervet betek an trede. Le collège Saint-Yves propose une initiation au breton et à la culture bretonne de la sixième à la troisième. Cette option est ouverte à tous.\nE lise Santez-Vari – Au lycée Sainte-Marie\nAr brezhoneg a vez kinniget da dout al liseidi. Digor eo d’an holl : d’ar re o defe c’hoant kregiñ gant ar yezh met ivez d’ar re a vefe ampartoc’h war ar brezhoneg. Ar re o defe graet brezhoneg er skolaj. Degemeret e vez ivez bep bloaz tud yaouank o tont a rummadoù divyezhek. Klasket e vez a-neuze kinnig strolladoù a-live evit reiñ plijadur da bep (...)\nAr c’helenner brezhoneg – Le professeur de breton\nSteven Ollivier eo ma anv. Kelenn a ran brezhoneg el Likes abaoe 1998. Kelenner on ivez war an istor-geografiezh. Brezhoneger on a-vihanig. Desket em eus ar yezh gant ma zud ha kendalc’het em eus d’he studiañ er skol-veur. Klask a ran kinnig d’ar re yaouank ur yezh vev ha gwriziennet en hon bed (...)


Evit implijoù all, gwelet Hessen (disheñvelout).\nGorread 21.114,94 km²\nStankted 287 annezad/km²\nMinistr-prezidant Volker Bouffier (CDU)\nLec'hienn ofisiel www.hessen.de\nHessen zo unan eus stadoù Alamagn hiziv, e mervent ar vro. Wiesbaden eo ar gêr-benn. Frankfurt am Main eo ar gêr vrasañ.\nDont a rafe an anv eus ar bobl Chatt, diazezet eno. E-kichen an anv Hessen en alamaneg e kaver ivez Hessia, hogen rouez kenañ. Hesse eo e galleg hag e saozneg. Hessian eo an anv-gwan e saozneg, a c'haller kemer ivez e brezhoneg, ma ne reer ket gant hessat.\nRoll kêrioù Hessen gant o foblañs d'an 30/06/2010\nFrankfurt am Main : 676 290\nKassel : 194 423\nMarburg : 80 050\nAdtapet diwar « https://br.wikipedia.org/w/index.php?title=Hessen&oldid=1954376 »


Phaedra's Love (brezhoneg : Karantez Faidra) a zo ur pezh-c'hoari saoznek bet skrivet gant Sarah Kane e 1996. Ur stumm modernaet eus Phaedra gant Seneca eo. C'hoariet e vo er penn-kentañ er Gate Theatre e Londrez, ha leuriennet gant Sarah Kane. Er pezh e vez kaoz eus natur c'harv ar garantez, eus an darempredoù sokial hag eus netraelouriezh dre un istor karantez etre ur rouanez hag he mab-kaer.\nHippolytos eo en deus ar perzh brasañ er pezh, padal ez eo Faidra er pezh-c'hoari orin. Disheñvel eo ivez diouzh ar c'hoariva klasel peogwir e kinnig pennadoù feuls war al leurenn, ha n'eo ket en diavaez. Hervez Sarah Kane e oa Phaedra's Love "he c'homedienn".\nAdtapet diwar « https://br.wikipedia.org/w/index.php?title=Phaedra%27s_Love&oldid=1765499 »\nKemmoù diwezhañ degaset d'ar bajenn-mañ d'an 25 Eos 2017, da 16:12.


Pajenn:Marigo - Buez ar Saent.djvu/245 - Wikimammenn\nPajenn:Marigo - Buez ar Saent.djvu/245\nQueit ha ma vise eno, e veve ec’his ar Religiuset ; ober a ree ar memes mortificationou, ha n’en em zistingue en o zouez nemet dre e fervor dreist-ordinal. Pa vize en e dy e unan, e cundue casi ar memes vuez ; e yuniou a oa continuel, e zispign hac e veubl a oa dister, evit gallout rei gant muy a larguentez d’ar beaurien. Quer mortifiet ha quer reservet ez oa en e sellou, ma rapporter penaus epad hanter-cant vloaz ma voe Escop, ne sellas morse ous ur vreg en he fac ; labourad a ree da unani ar re a oa savet division etrezo, hac e ober a ree quer calonnec, ma en em daule eharz o zreit evit o angagei d’en em reconcilia ; en ur coess pec’herien bras, e scuille ur mor a zaëlou, o tisquez dezo dre eno ar pez a dlient da ober o-unan.\nTad Sant Huug hac e Vam o deus bet ar gonsolation gaër da veza bet assistet var o maro gant o mab, pehini a oa un Escop quer santel. Militet o devoa, ar gonsolation-ze dre an exempl vad ha dre an descadurez cristen o devoa roet dezâ en e yaouanctis. Ha c’hui a fell deoc’h receo consolation digant ho pugale ? Instruit-o mad, inspirit dezo abred\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/245&oldid=134350 »


Matthew 22:37-40 Jezuz a respontas dezhañ: Karout a ri an Aotrou da Zoue, eus da holl galon, eus da holl ene, hag eus da holl soñj.\nBreton(i) 37 Jezuz a respontas dezhañ: Karout a ri an Aotrou da Zoue, eus da holl galon, eus da holl ene, hag eus da holl soñj. 38 Hennezh eo ar c'hentañ hag ar brasañ eus ar gourc'hemennoù. 39 Ha setu an eil a zo heñvel outañ: Karout a ri da nesañ eveldout da-unan. 40 Eus an daou c'hourc'hemenn-se, e talc'h an holl lezenn hag ar brofeded.\nMatthew 22:37 Cross References - Breton


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") speaker:Gino Kenny (KildareStreet.com)\nResults 1-20 of 839,427 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") speaker:Gino Kenny\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") speaker:Gino Kenny


Accueil / Temoù / Sav-poent\n24 January 2020\tPenn-Kentañ, Sav-poent 0\nFrançois Hollande, ludresadenn ar politikour\n28 September 2018\tPenn-Kentañ, Sav-poent 0\nBamus eo. Goude bezañ freuzet e strollad hag an tu-kleiz dre vras, goude bezañ digoret frank hent ar galloud da Emmanuel Macron, setu François Hollande o klask enebiñ outañ. N’eus ket gortozet pell an hini bet Prezidant ar Republik a-raok tamall d’an hini nevez kas ur politikerezh evit ar re ...\n8 October 2017\tPenn-Kentañ, Sav-poent 0\nGraet em boa ma mad eus manifestadeg Diwan an deiz all e Kemper evit mont d’ober un tamm tro e stal Coop Breizh. E-touez meur a levr all am boa prenet « Yezh ha Bro », un dastumad pennadoù preder hag istor bet skrivet gant Pêr Denez adalek treuzoù ar bloavezhioù 50 ...\nPobl Vreizh enlinenn : poent ar bilañsoù\n6 May 2016\tSav-poent 0\nBloaz ʼzo dija e oa bet savet stumm enlinenn hor cʼhelaouenn Pobl Vreizh. Evel er stumm paper e vez kavet pennadoù e galleg hag e brezhoneg. Nʼeo ket ken frammet avat hag ar stumm paper, da lavaret eo nʼeus reolenn ebet da geñver plas ar pennadoù e brezhoneg. Divyezhek eo ...


Pajenn embannadur princeps Tirant lo Blanc (1490)\nTirant lo Blanc, Libre del valeros e strenu caualler Tirant lo Blanch e anv orin, zo ur romant gant Johanot Martorell (c. 1410–1465). E valensianeg, ur rannyezh katalanek e voe skrivet, etre 1460 ha 1464 ; lakaet e vez da wellañ romant marc'hegerezh katalanek, ha da wellañ romant kantved aour València. E 1490 e voe embannet e València, hag advoullet e Barcelona e 1497. E 1511 e teuas er gouloù ar c'hentañ embannadur kastilhanek, e Valladolid, hag e 1538 en italianeg gant Lelio Manfredi. Ne voe un doare gallek nemet e 1737, un azasadur eus labour Manfredi gant ar c'hont Anne Claude de Caylus (1692–1765) hag a voe embannet pemp gwech betek 1787.\nAr c'hentañ romant arnevez e voe en Europa, gant tudennoù "kig-hag'eskern" enno santadoù ha fromoù diskouezet didroidell. Levezonet don e voe lennegezh ar Gornaoueg gant Tirant lo Blanc dre Cervantes, a reas meneg anezhañ e c'hwec'hvet pennad El Quijote (1605), p'emañ person ar barrez oc'h ober un tantad gant levrioù marchegiezh :\nPor tomar muchos juntos, se le cayò uno a los pies del barbero, que le tomò gana de verde quien era, y vio que dezia: Historia del famoso cavallero Tirante el Blanco. Valame Dios, dixo el Cura, dando una gran voz, que aqui estè Tirante el Blanco, dadmele aca compadre, que hago cuenta que he hallado en el un tesoro de contento, y una mina de passatiempos. [...] Digoos verdad, señor compadre, que por su estilo es este el mejor libro del mundo: aqui come los cavalleros, y duermen, y mueren en sus camas, y hazẽ testamento antes de su muerte, con otras cosas, de que todos los demas libros deste genero carecen. [...] Llevalde â casa, y leelde, y vereys que es verdad quanto del os he dicho.\n« Dre gemer kalz anezho en un taol e kouezhas unan ouzh treid ar barber, en digoras da welet petra e oa, hag a welas e lavare : Istor ar marc'heg brudet Tiranto el Blanco . "Doue hollc'halloudek", eme ar person, "Tirante el Blanco eo, roit din, mignon, e lakaat a ran da deñzor a imor vat ha da vengleuz a laouenedigezh. [...] Gwir a lavaran deoc'h, aotrou mignon, dre e stil eo ar gwellañ levr er bed : amañ e tebr ar varc'heien, hag e kouskont, hag e varvont war o gwele, hag e reont testamantoù a-raok mervel, ha traoù all ha na gaver ket en holl levrioù all a-seurt-se. [...] Kasit-eñ ganeoc'h d'ar gêr, ha lennit-eñ, hag e welot eo gwir ar pezh a lavaran deoc'h. »\n4 An embann\nEn e glask e vevas ar marc'heg breizhat a Naoned Tirant kalz troioù-kaer a-dreuz Europa. Perzh a gemeras e tournamantoù enep rouaned, duged ha ramzed e Bro-Saoz, e Bro-C'hall, e Sikilia hag en Enez Rodos, betek ma c'houlennas impalaer Bizantion digantañ sikour er brezel enep muzulmaned an Otmaned hag a oa war-nes kemer Kergustentin, anezhi kêr-benn an Impalaeriezh. Asantiñ a reas ar marc'heg breizhat, a voe anvet da μέγας δούξ, mégas doúks : arc'hdug, da lavaret eo pennkadour meurha lakaet e penn un armead. Faezhet e voe an Otomaned ha saveteet an Impalaeriezh. Goude-se e kendalc'has Tirant ar Gwenn da stourm ouzh an [[Turkia[Durked]] er reter d'ar Mor Kreizdouar hag en Afrika an Norzh. Mervel a reas nebeut a-raok dimeziñ gant hêrezh Impaleriezh Bizantion.\nN'emañ ket e Tirant lo Blanch ar perzhioù hag a zo boutin da romantoù marc'hegezh e amzer : ar garantez vugulel, platonek hag arvestat a gaver da skouer e Le Morte d'Arthur (1468–1470). Realouroc'h eo ar romant katalanek e haroz leun a vuhez, a vlizoni, a zroukc'hoap hag a from. Ar vuhez pemdez zo deskrivet en un doare didro, divarzhek ha c'hwerv a-wechoù.\nBuhez ar marc'heg Joanot Martorell e-unan e voe awen Lod eus an darvoudoù kontet er romant zo damheñvel ouzh buhez ar marc'heg an Templ ha goprsoudard Roger de Flor (Brindisi, 1266 – Edirne, 1305), hag a voe muntret gant tud Bizantion ; un doare ukroniezh e vefe ar romant neuze, pa voe kemeret Kergustentin gant ar sultan Mehmet II e 1453.\nA-douez an oberennoù o deus awenet Joanot Martorell emañ ivez LLibre dels feyts – Crònica de Jaume I (1276), Crònica de Ramon Muntaner (1325–1328) ha Llibre de l'ordre de cavalleria Ramon Llull (c.1232–1315/16).\nEvel-just e anave Johanot Martorell kelc'hiad ar roue Arzhur ivez : 16 gwech ez eus kaoz eus Artús er skrid, 11 gwech eus Morgana, 5 gwech eus Tristany, 1 wech eus Lançolot hag 1 wech eus ur c'hleze anvet Scalibor.\nAn embann[kemmañ | kemmañ ar vammenn]\nPajenn ditl spagnolek Los cinco libros del esforzado e invencible caballero Tirante el Blanco (1511)\nMartorell, a oa ganet war-dro 1410, a stagas gant e romant d'an 2 a viz Genver 1460 ; pa varvas e 1465 edo e zornskrid etre daouarn Martí Joan de Galba : evit un dornad gwenneien en doa lezet an oberenn gantañ. Ne stagas ket Galba da ober war-dro embann al levr a-raok 1489 — N'eo nemet e 1474 e tegouezhas ar moullerezh e València, nav bloaz war-lerc'h marv an aozer. Nemet mervel a reas Galba e penn-kentañ ar bloavezh 1490 ha ne welas ket an henvoulladur.\nDont a reas al levr a-zindan gwask ar mouller alaman Nicolau Spindeler, staliet e València d'an 20 a viz Du 1490 ; 715 skouerenn a voe graet. Seizh vloaz war-lerc'h e voe graet un embannadur all e Barcelona gant Diego de Gumiel, nemet nebeutoc'h a voe graet c'hoazh, ar pezh a rae war-dro ur 1 000 skouerenn en holl. Mar konter 650 000 valaneger da neuze e rafe kement-se 92 000 skouerenn en ur Vro-C'hall a 60 milion a dud, un niver ha n'eo ket un dizenor hag a ziskouez pegement a verzh a reas an oberenn a oa anavezet dija a-raok bout moullet.\nEr XVvet kantved e oa nevez-flamm an embann-levrioù — 35 bloaz hepken — ha lennet e veze al levrioù a vouezh uhel dirak an dud a-raok o embann. Prenañ ul levr anavezet gant ar prener a-raok e brenañ a ziskouez pegement e veze priziet. Gant Diego de Gumiel adarre e voe embannet an droidigezh kastilhanek e Valladolid e 1511, ar pezh ne ra nemet kadarnaat brud al levr.\nGoude bout graet berzh a-drugarez da gont Caylus e voe ankouaet mik al levr e Bro-C'hall, e-keit ma voe troet bras gantañ lenneien eus Spagn, eus an holl vroioù romanek all, ha ma voe graet troidigezhioù nevez eus an oberenn.\nNe ziskouezer amañ nemet an embannadurioù nevesañ.\n(de) Der Roman vom weißen Ritter Tirant lo Blanc, S. Fischer, 2007 (ISBN 978-3-10-042606-2)\n(en) Tales of the White Knight: Tirant lo Blanc, CSIPP, 2013 (ISBN 978-1-4910-5504-5)\n(es) Tirante el Blanco, Llibres de la Drassana, 2016 (ISBN 978-84-946075-3-0)\n(fr) Tirant le Blanc, Anacharsis, 2003 (ISBN 978-2-914777-09-4)\n(it) Tirante il Bianco, Einaudi, 2013 (ISBN 978-88-06-21417-3)\nYezhoù all : gwelit (ca) Visat\nEr skinwel e 1991 : Hipòlit, Tirant, Difebus\n1958 : an opera buffa En Tirant lo Blanc a Grècia, sonerezh gant Joan Altisent (1891–1971) ha komzoù gant Joan Sales i Vallès (1912–1983).\n1977 : ar ganadenn leurennet evit ul laz-kanañ bugale Tirant lo Blanc, sonerezh gant Antoni Ros-Marbà (*1937), komzoù gant Núria Albó i Corrons (*1930).\n1990 : ar ganadenn leurennet Tríptic de Tirant lo Blanc, sonerezh gant Amand Blanquer (1935–2005) ha komzoù gant Josep Palàcios i Martínez (*1938).\n1991 : ar c'hoarigan El triomf de Tirant, sonerezh gant Amand Blanquer, komzoù gant Josep Lluís Sirera (1954–2015) ha Rodolf Sirera Turó (*1948) • Ar stirad skinwel Tirant lo Blanc (13 rann).\n1992 :ar [barrez|varrezh] Tirant lo Blanc, Op. 50, sonerezh gant Leonora Milà i Romeu (*1942).\n1996 : ar c'hoari roll katalanek Tirant lo Blanc, joc de rol de cavalleria medieval, embannet gant Joc Internacional e Barcelona ; digavadus eo abaoe freuz-stal an ti-embann.\n2006 : ar film spagnolek Tirante el Blanco gant Vicente Aranda. \n2015 : ar pezh-c'hoari Tirant lo Blanco gant Roger Cònsul ha Pere Planella. \nSkrid Libre del valeros e strenu caualler Tirant lo Blanch\n(ca) Eines de llengua\nSkrid Anne Claude de Caylus (1787)\n(fr) Biblioteca virtual Miguel de Cervantes\n(fr) L'anamorphose de la mort dans « Tirant le Blanc »\n↑ (es) Pajenn 36\n↑ (ca) Teatre Nacional de Catalunya\nAdtapet diwar « https://br.wikipedia.org/w/index.php?title=Tirant_lo_Blanc&oldid=1829197 »\nKemmoù diwezhañ degaset d'ar bajenn-mañ d'an 18 C'hwe 2019, da 12:15.


Chapelet ar gurunen eus ar Verc’hes - Wikimammenn\nChapelet ar gurunen eus ar Verc’hes\nL. Prud'homme, 1849 (p. 651-657)\n◄ An Obsecro en latin, en brezonec Chapelet ar gurunen eus ar Verc’hes Exhortation da vont alies d’ar retret ►\nDa enori ar Verc’hes, an Dreindet sacr ive dreizi, lavaret ar Chapelet bian eus he c’hurunen, evit obteni ar c’hraç da gaout ur maro mad.\nGOude beza roet deoc’h ar fæçon da recita ofiç an hano hac ar gurunen eus ar Verc’hes Vari en commançamant al levr-ma, em eus sonjet rei deoc’h er fin anezan ive ar fæçon da lavaret ar cha- pelet bian eus ar memes curunen, evit ma plijo gant he benediclion, oc’h obteni digant Doue ar c’hraç da nep en em servijo eus an heuriou-ma evit he bidi, da veza exaucet gant he drugarez divin. Amen.\nDa guenta, eus he fredestination eternel, o veza bet choaset ganta da veza mam d’he Vap unic ha da veza ar barfeta hac an excellanla eus he oll grouadurien bur, hac e c’houlennot outhi ma obteno deoc’h ive an donæson bras ho predestination d’ar c’hloar digant an Tad eternel. D’an eil, eus he c’honception bur hac immaculet, pa ê bet preservet ganta diouz taic’h eus ar pec’het orijinel ; hac e c’houlennot outhi ma obteno deoc’h diganta ive ar c’hraç da gonceo en hoc’h oll œuvrou un intantion bur hac eün da blijout da Zoue.\nD’an trede, eus he nativite pe he guinivelez, en pehini ez ê bet ornet gant ur santelez an excellanta, gant vertuziou ar re vrassa, ha gant peb seurt perfectionou ; hac e c’houlennot outhi ma obteno deoc’h ive ar santelez.\nD’ar pevare, eus an incarnation, pa zigaças etrese ac enni un Arc’hel da annonç dezi ar myster incomprenabl-se, o tigaç ive dezi neuse souden he Speret-Santel hac erfin he Vap propr ; hac e c’houlennot outhi ma obteno deoc’h an impression, an hevelidiguez hac ar frouez eus ar gommunication adorabl-se en deveus quemeret Doue gueneomp dre an incarnation.\nEvit goulen eta ouz ar Verc’hes ma obteno deoc’h ar peder seurt graçou-ma, hac en memor eus ar peder brivilej-ma e deus recevet digant an Tad, e leverrot en enor dezi, en calite a verc’h dezan, ar peder Ave, Maria, varlerc’h ar Pater guenta-se ho pezo lavaret en enor d’an Tad eternel.\nAn eil Pater noster a leverrot en enor d’ar Map, an eil ferson eus an Dreindet, evit he drugarecaat eus ar peder donæson pe brivilej gant pere en deveus ornet he vam sacr ar Verc’hes Vari, da c’houzout eo :\nDa guenta, da veza bet chomet en spaç a nao mis en he c’hof santel, ha da veza bet sortiet anezan hep offans ebet d’he guerc’hdet, hac e c’houlennot outhi ma obteno deoc’h ive diganta ur burete vras a gorf hac a ene.\nD’an eil, da veza ma en deveus bet sunet he leaz virginal, ha quemeret he vagadur eus he divron sacr ; hac e c’houlennot outhi ma obteno deoc’h ive diganta ar vagadurez eus hoc’h ene, pehini eo he gorf sacr hac he oad precius.\nD’an trede, da veza ma en deveus-hi bet great ar rejantes hac ar c’houarneres eus he vuez endra edo en minorite ; hac e c’houlennot outhi ma her pedo ive d’ho couarn ha d’ho possedi antieramant.\nD’ar pevare, d’he beza bet rentet compagnunez dezan en oll drevel eus he vuez hac eus he varo ; hac e c’houlennot outhi ma obteno deoc’h ive diganta ar c[’]hraç  da anduri gant patiantet diouz an exempl anezi, quement a blijo gant Doue da rei deoc’h dn souffr.\nEvit goulen eta ouz ar Verc’hes ma obteno deoc’h digant he Map ar peder seurt graçou-ma, hac en memor eus ar peder brivilej-ma e deveus recevet diganta, e leverrot en enor dezi, en calite a vam deza ar peder Ave, Maria, varlerc’h an eil Pater-se pehini ho pezo lavaret en enor d’ar Map.\nAn drede Pater noster a leverrot en enor d’ar Speret-Santel, an trede ferson eus an Dreindet, evit he trugarecaat eus ar peder stereden-all ha privilej, hac eus an donæsonou excellant en deveus bet accordet d’he bried chast ar Verc’hes Vari, da c’houzout eo :\nDa guenta, d’he beza rentet mam ha guerc’hes assambles ; hac e c’houlennot outhi ma obteno deoc’h diganta ur soumission barfet hac ur resination antier d’an urz ba d’ar volontez a Zoue, evel e deoue-hi pa lavaras d’an Æl : Eccè ancilla Domini, chetu ama servijeres an Autrou, etc.\nD’an eil, da veza ma en deveus bet grêt he zemeuranç enni evel en he dempl sacr ; hac e c’houlennot outi ma obteno deoc’h ar c’hraç da veza ive un templ d’ar Speret Santel, eleac’h ma raï he zemeuranç actuel ha perpetuel, oc’h ho conservi bepret en stad a c’hraç.\nD’an drede, eus he maro santel hac eürus pehini a erruas ganti dre un effort ar brassa eus he c’harantez pur hac ardant en andret Doue, goude pehini he diguemeras en he assomtion glorius en eê, eleac’h ma he greas rouanes d’an Ælez ha d’an dud hac e c’houlennot outhi ma obteno deoc’h digant ar Speret Santel ive un assomtion eus ho speret hac eus ho calon etrese an eê, ma raï deoc’h sevel continuelamant ho sonjesonou, hoc’h affectionou hac ho tesirou varzu an eürusdet eternel.\nCurunen ar Verc’hes quen chapelet quen a ofiç a so un devotion approuvet mad. Sant Charles en he instruction d’ar gonfessoret a recommand dezo disqui d’ho fenirantet ar fæson da recita devotamant ar chapelet, ar gurunen hac an ofiç eus ar Verc’hes, hac ar seiz salm eus ar binijen pere so ama diaraoc.\nPiou-bennac a examino be gonsianç gant ur guir regret d’he bec’hejou ha gant ur propos ferm d’en em amanti, hac a lavaro devotamant teir Pater hac Ave en enor d’an Dreindet, pe autramant pemp Pater ha pemp Ave, en enor d’ar pemp gouli eus hon Autrou Jesus-Christ, a c’hounezo dememes cant devez a induljançou, pere a allet ive da applica evit an Anaon eus ar purgator.\n↑ Moullet : chraç.\nAdtapet diwar « https://br.wikisource.org/w/index.php?title=Chapelet_ar_gurunen_eus_ar_Verc’hes&oldid=166322 »\nKemmoù diwezhañ degaset d'ar bajenn-mañ d'an 2 Gen 2021, da 20:02.


Diviz ar yaou | Ar skrammoù evit ar vugale : un dañjer pe ur benveg dreist ?\nmardi 20 juin 2017 à 15:11 Par Pauline Kerscaven, France Bleu Breizh Izel\nLe "diviz ar yaou", le jeudi de 19h10 à 19h30 soulève cette question : les écrans sont-ils dangereux pour les enfants ou sont-ils un nouvel outil éducatif ? War-eeun e vo ganeomp ur psikologour hag ur c'helenner evit tabutal war ar sujed-mañ.\nGant muioc'h muiañ a vugale e vez implijet pellgomzioù evit c'hoari. © Maxppp - Anne-Sophie Bost\nDiviz ar Yaou - Ar skrammoù evit ar vugale : un dañjer pe ur benveg dreist ?\n"Muioc'h muiañ a vabigoù a sell betek re ar skrammoù : poellgomzerioù, tabletennoù niverel, urzhiataerioù pe c'hoazh ar skinwel. Ha dañjerus eo." Tennet eo ar frasenn-mañ eus ur pennad skrivet gant un toullad medisined er gazetenn Le Monde. "Gwellout a reomp bugale 3 bloaz a ne sell ket ouzomp pa komzomp ganto, ne gomz ket lod deus outo ha lod all a zo strafuilhet pe gouzañvus."\nTele ebet a-raok 3 bloaz ?\nGoulenn a ra ar medisined-mañ e vefe savet gwir enklaskoù hep lobi an embregerezhoù niverel evit studiañ da vat al liammoù etre ar skrammoù ha diorenn ar vugale. D'ar mare-mañ n'eo ket bet embannet ur gwir koulzad dizarbenn er vro, padal e vije brav kelaouiñ ar gerent. Evit ar poent, n'eus nemet ur c'houlzad e Belgia, kinniget gant Yapaka.\nKinnig a ra ar strollad-mañ reolennoù resis, evel an hini anvet 3-6-9-12 : arabat lakaat ar vugale dindan 3 bloaz dirak ar skrammoù, letrin c'hoari ebet a-raok 6 vloaz, arabat laoskel ar vugale dindan 9 bloaz da vont war internet ha ret eo mont ganto war internet betek o dije 12 vloaz. Ijinet oa bet ar reolenn-se gant Serge Tisseron, psikiatrour ha bredelfenner, skrivet gantañ al levr "Grandir avec les écrans".\n"Kollet eo ar gerent" Serge Tisseron, psikiatrour ha bredelfenner\n"Kollet eo ar gerent pe ar re a labour gant ar vugale. Da bet oad e c'heller profañ ul letrin c'hoari ? Pe ur pellgomz ezoug ? N'eo ket aes da sevel alioù evit an holl met pouezhus eo displeg n'eo ket mat lakaat ur bugel dirak an tele a-raok tri bloaz, a zispleg Serge Tisseron. Mod all e vo spontus an dilerc'hioù evit ar re yaouank hag ar gevredigezh dre vras."\nE Belgia, e vez kinniget skritelloù gant ar strollad Yapaka. - Yapaka\nAr skrammoù : ur benveg evit ar vugale\nGallout a ra ivez ar skrammoù bezañ ur benveg implijet er gêr pe er skol. E skol Joliot-Curie, e Skaer, e vez implijet tabletennoù niverel er skol-vamm gant Erik Ligeour. "Aesoc'h eo eget un urzhiater. Deskiñ a ra ar vugale ar sifroù, enrollañ a reomp videoioù da skouer", eme ar skolaer.\nArloadoù ispisial a zo e brezhoneg. Gant an embregerzh Marbotic, staliet e Bourdel, ez eo bet troet an arload "10 doigts" en un toullad yezhoù, ar brezhoneg en o zouez. Un arload all a zo anvet "j'ai compris".\nGant an arload-mañ e c'hell ar vugale deskiñ kountañ. - Marbotic\n"Gallout a ra bezañ ur benveg dreist" Jean-Yves Mer, psikologour skol\nMet war evezh e chom Erik Ligeour : "N'em eus ket c'hoant e teufe ar vugale "addikt" gant an tabletennoù. N'eo ket hir ar prantad dirak ar skramm". A-du emañ Jean-Yves Mer, psikologour skol, gant ar skolaer. "Gallout a ra ar skrammoù degas doareoù disheñvel evit disoleiñ ar bed, ur benveg dreist e c'hell bezañ ivez evit bugale ampechet da skouer. Met arabat en em stagañ dirak ur skramm !"\nAn diviz : diriaou etre 7e10 ha 7e30, diouzh noz\nDiriaou, etre 7e10 ha 7e30 diouzh noz e vo Erik Ligeour, skolaer e Skaer ha Jean-Yves Mer, psikologour-skol, ganeomp war-eeun. Gallout a reoc'h kemer perzh c'hwi ivez en diviz, pa vijec'h kerent, kelennerien pe tud yaouank !\ndre Facebook ha Twitter\npe dre telefon : pellgomzit deomp 02 98 53 65 65 !